टटका खबर : शुक, 24 जुलाई 2015 (अबेर) – टटका खबर\nटटका खबर : शुक, 24 जुलाई 2015 (अबेर)\nJul 25, 2015 News in Bhojpuri, टटका खबर, भोजपुरी में खबर.\nसंसद में आजु चउथको दिने विपक्ष के हंगामा का चलते कामकाज ठीक से ना हो पावल आ दुनू सदन के बाद में सोमार ले टार दीहल गइल. विपक्षी सदस्‍यन के प्रश्‍नकाल स्‍थगित करे के नोटिस लोकसभा अध्‍यक्ष सुमित्रा महाजन नामंजूर कर दिहले रही बाकिर हंगामा जारी रहल.\nअब कवनो बैंक से कवनो बैंक के खाता में रुपिया जमा करावल जा सकेला. भारतीय रिजर्व बैंक एकरा ला मंजूरी दे दिहलसि. बाकिर ई सुविधा कैश डिपाजिट मशीने पर मिल पाई जवना से पचास हजार से एक रुपिया कम ले राशि जमा करावल जा सकी.\nसंसद में होखत बाधा खातिर कांग्रेस पर दोस लगावत भाजपा के कहना बा कि कांग्रेस के बेंवत नइखे कि ऊ सही जवाब सुन सके एहीसे चरचा करावे से भागत बिया आ इस्तीफा के बेमतलब जिद पर अटकल बिया. ई सब बस केहु तरह खबरन में बनल रहे खातिर कइल जात बा. ओने कांग्रेस के कहना बा कि बिना इस्तीफा दिअवले संसद के चले ना दीहल जाई. संसद चलावे के जिम्मा सरकार के होला आ टंगड़ी फँसावे के अधिकार विपक्ष का लगे. जबले सरकार हमहन के बात ना मानी तबले हमनी का संसद चले ना देब जा.\nगुजरात के मुसलमानन के सहायता करे के नाम पर दुनिया भर से चंदा बटोर के अपना मौजमस्ती पर खरच करे वाली धंधेबाज तीस्ता सीतलवाड के फेरू हाई कोर्ट से जमानत मिल गइल. अब एह मरद मेहरारू के दू हप्ता के छूट अउर मिल गइल बा. देखल जाव खँसी के माई कबले खरजिउतिया मनावत बिया.\nसुप्रीम कोर्ट आजु प्रतियोगिता परीक्षा में हिजाब पहिने के छूट देबे वाली कुछ मुसलमान औरतन के निहोरा नकार दिहलसि आ कहलसि कि कवनो परिधान के कवनो समुदाय से ना जोड़ल जा सके.\nअंतरबैंक विदेशी मुद्रा बाजार में आजु लगातार तिसरका दिने डॉलर के मुकाबले रुपिया कमजोर भइल. शेयरो बाजार बिकवाली के दबाव में रहल आ सेंसेक्स 259 अंक आ निफ्टी 68 अंक गिर के बंद भइल. चांदी के दाम में 380 रुपिया आ सोना के दाम में 320 रुपिया के कमी आइल.\nत्रिपुरा के राज्‍यपाल तथागत रॉय शुक का दिने खायरपुर में चौदह गो देवता लोग के मंदिर में सात दिन ले चले वाली खरची पूजा के उद्घाटन कइलन. सबेरे होरवा नदी में नहान के रस्‍म का बाद 14 गो देवी-देवता लोग के पूजा शुरू भइल जवन 30 तारीख ले जारी रही.\nशुक का दिने भारतीय सेना जम्‍मू-कश्‍मीर के करगिल में लगभग 14 हजार फीट का ऊंचाई पर बनल अपना अगवढ़ ठिकान पर विजय दिवस मनवलसि. साल 1965 के लड़ाई में भारत एह ठिकाना पर कब्जा कइले रहुवे बाकिर ताशकंद समझौता में एकरा के वापिस कर दिहले रहुवे. बाकिर बाद में साल 1971 का लड़ाई में भारत फेरू एह ठिकाना पर कब्जा कर लिहलसि आ तबसे एह पर भारत काबिज बावे.\nदिल्ली पुलिस प्रमुख बीएस बस्सी के कहना बा कि अगर कबो दिल्ली पुलिस दिल्ली सरकार का अधीन दे दीहल गइल त ऊ दिन दिल्ली के इतिहास के सबले खराब दिन मानल जाई. कहलन कि दिल्ली के नागरिक का रूप में उनुका ई बात कहे के पूरा अधिकार बा.\nलालू के मंच पर एगो गैर यादव नेता आनन्द मोहन के दिल के दौरा पड़ल बाकिर मंच पर मौजूद लालू भा उनकर पिछलगुआ श्याम रजक एकर इचिको परवाह ना कइलन. कवनो नेता आपन गाड़ी देबे ला तइयार ना भइलन त दोसर लोग केहु तरह उनुका के अस्पताल ले गइल बाकिर आनन्द मोहन के मौत हो गइल आ लालू के भाषण चलत रहल. एह घटना से दिल्ली में केजरीवाल के सभा के याद ताजा हो गइल जब एगो किसान के फाँसी चढ़े ला उसका दीहल रहे आ ऊ फेंड़ पर फाँसी लगा के लटकल रहुवे आ एने केजरीवाल के भाषण चालू रहल.\nबिहार विधानसभा चुनाव से पहिले के पहिलका ओपिनियन पोल में महागठबन्हन के बहुमत मिल जाए के बात कहल गइल बा. एबीपी-नीलसन सर्वे के कहना बा कि 48 फीसदी लोग मानत बा कि महागठबन्हन के सरकार बन जाई.\nमुजफ्फरपुर के चक्कर मैदान में शनिचर का दिने होखेवाल रैली में कवनो नेता भा कार्यकर्ता पीएम मोदी के माला ना पहिरा पाई. अइसन करे के पीछे खुफिया विभाग के अनेसा बा कि कवनो मानव बम से मोदी के हत्या करावे के कोशिश हो सकेला.\nचीन से 8 गो पनडुब्बी खरीदे के फैसला कइले बावे पाकिस्तान. एकरा से पाकिस्तान आपन नौसैनिक ताकत बढावे के सपना देखत बावे बाकिर ओरा जाने के चाहीं कि मूस मोटइहें लोढ़ा होइहें.\nबिहार के मुसलमान बहुल इलाकन में आल इंडिया इत्तेहाद-ए-मिल्लत काउंसिल का तरफ से उम्मीदवार खड़ा करे के एलान 16 अगस्त का दिने पटना में होखे वाला रैली में कइल जाई. एह फैसला से मुसलमानन के वोट का बल पर फँउके वाला लोग के चेहरा पर चिन्ता के रेघारी लउके लागल बा.\nउत्तर प्रदेश के एगो बड़हन अधिकारी डा़ सूर्य प्रताप सिंह के कहना बा कि राज्य में निष्ठा से काम कइल मुश्किल हो चलल बा. बतावल जात बा कि सपा के राज में ओकरा कार्यकर्तन से होखे वाला फजीहत से बचे खातिर सूर्यप्रकाश सिंह त्यागपत्त देबे के सोचत बाड़ें.\nपीएम मोदी अपना कोटा के 75 गो हाजियन के कोटा यूपी के नाँवे कर देबे के फैसला कइले बाड़न. मोदी के एह फैसला से प्रतीक्षा सूची में पड़ल लोग में से 75 जने के राहत मिल जाई.\nप्रधानमंत्री नरेन्द्र मोदी शनिचर का दिने पटना आ मुजफ्फरपुर में होखेवाला अनेके कार्यक्रमन में शामिल होखीहें आ अनेके कल्याणकारी योजनन के एलान करीहें. लोकसभा चुनाव का बाद पीएम मोदी पहिला बेर बिहार आवे वाला बाड़न.\nसाल 2009 में गलत तरीका अपनावत 13 गो प्रचार बहल कइल गइल रहले जिनकर बहाली पटना उच्च न्यायालय शुक का दिने रद्द क दिहलसि.\nसारण जिला के मकेर इलाका के जमालपुर गांव से पुलिस शुक का दिने एगो नक्सली नेता रामानंद महतो के गिरफ्तार क के जेल भेज दिहलसि.\nसारण जिला के सोनपुर टीसन पर शुक का दिने सेना के एगो जवान के गोली मार के मुआ दीहल गइल.\nसुप्रीम कोर्ट शुक का दिने आदेश दिहलसि कि सगरी जेल आ हवालात में कैमरा लगा दीहल जाव. हर थाना में कम से कम दू गो महिला कांस्टेबलो होखे के चाहीं. आ मानवाधिकार आयोग के खाली पड़ल सीटन के तीन महीना का भितरे भर लगा लीहल जाव.\nटटका खबर : शुक, 24 जुलाई 2015 (सबेर)


Villains of Bhojpuri films who challenged Ajay Devgan to Khesari Lal Yadav Nirahua Pawan Singh Bhojpuri Spl: अजय देवगन से लेके निरहुआ-खेसारी सबके ललकरलें, कथा भोजपुरिया विलेन के– News18 Hindi\nBhojpuri Spl: अजय देवगन से लेके निरहुआ-खेसारी सबके ललकरलें, कथा भोजपुरिया विलेन के\nभोजपुरी सिनेमा (Bhojpuri Movie) में फिलिम के हीरो (Bhojpuri Actors) और खलनायक (Bhojpuri Villains) दूनों के जबरदस्त रोल होखेला. इहे दूनो लोग कवनो फिलिम के अपना कंधा पर खींचके ओकरा के सुपरहिट बनावे ला. आज एह पैकेज में हम रउआ सभे के भोजपुरिया फिलिम के कुछ अउर विलेन के बारे में बतावे जात बानीं.\nLast Updated : February 17, 2021, 15:28 IST\nमॉडर्न भोजपुरी सिनेमा (Bhojpuri Cinema) में अवधेश मिश्रा, संजय पाण्डेय, सुशील सिंह, विपिन सिंह आ अनूप अरोड़ा के अलावे भी अइसन बहुत एंटी हीरोज बाड़न जे अपना सशक्त अभिनय से इतिहास रच रहल बाड़न. इन सशक्त अभिनय देखके अइसन लागेला की साचहुं के कवनों विलेन लोगन के धमकावत होखे. आज एह कड़ी में हम रउआ सभे के कुछ और विलेन्स के बारे बतावे जात बानीं. एहमें से कोई अजय देवगन (Ajay Devgan) के आंख देखइलस त केहु खेसारी लाल यादव (Khesari Lal Yadav), दिनेश लाल यादव निरहुआ (Dinesh Lal Yadav Nirahua) अउर पवन सिंह (Pawan Singh) के धमकइलस.\nअजय देवगन के भोजपुरी फिलिम से शुरुआत कइलें आयाज़ खान\nअयाज़ आपन करियर के शुरुआत 2006 में अजय देवगन के एकमात्र भोजपुरी फिलिम ‘धरती कहे पुकार के’ से कइलें. एह फिलिम में अजय के साथे मनोज तिवारी भी मुख्य भूमिका में रहलें अउरी अयाज़ नेता वीर महोबिया के बेटा के रोल कइलें. अयाज़ आपन पहिला फिलिम से ही अपना अभिनय के दमखम देखा दिहले. एह फिलिम के बाद उ वाराणसी आपन शहर अपना पढाई में व्यस्त हो गइलें, फेर करीब एक साल बाद उ मुंबई वापस आपन किस्मत अज़मावे अइलें. एहिजा उनके फिलिम-राइटर संतोष मिश्र सहारा दिहले अउरी अयाज़ के दूसरकी फिलिम निरहुआ रिक्शावाला रहल जे कई गो कलाकार के इंडस्ट्री में स्थापित कइलस, जेकरा में अयाज़ भी रहले. एगो इंटरव्यू के दौरान अयाज़ बतवलन कि अभी ले उ 100 फिलिम में काम कर लेले बाड़न अउरी उनकर कुछ बेहतरीन फिल्म में पवन सिंह के साथे ‘धड़कन’ बा जेमें उ पवन के भाई अउरी पुलिस अफसर के रोल कइलें बाड़न. फिल्म के क्लाइमेक्स आवत-आवत गुड-बॉय से बैड-बॉय बन जालें, लोगन के अयाज़ के ई चेंजओवर पसंद आइल. उनकर खेसारीलाल के साथे मुक़द्दर में एगो मैच्योर किरदार जे उम्र में बड़ बा, कइल बहुते चुनौतीपूर्ण रहल अउरी फिलिम बनावे से पहिले तक लेखक अउरी डायरेक्टर के ई भरोसा ना रहल कि अयाज़ ई रोल कर पइहें. रितेश पाण्डेय के साथे सइयां थानेदार फिलिम में उनकर किरदार जवन भयानक अउरी विचित्र हंसी हँसेला , दर्शकन के काफी पसंद आइल. कसम वर्दी वाला में पागल के रोल अउरी इंडिया वर्सेस पाकिस्तान में पाकिस्तानी मेजर के रोल उनका लाइफ के माइलस्टोन रोल रहल बा. उनकर पाकिस्तानी मेजर के वेश-भूषा अउरी संवाद-शैली अपनावल एतना नैसर्गिक रहल कि लोग के भ्रम हो गइल रहे कि उ पाकिस्तानी हउवें.\n2010 के बाद के विलेन में देव सिंह सबसे बेसी चर्चा में बाड़न\n2010 के बाद के भोजपुरी सिनेमा कई गो नया-नया गायक-अभिनेता के स्वागत कइलस ओहीजा कुछ नया विलेन अउरी चरित्र अभिनेता भी अइलें. ओकरा में देव सिंह के नाम काफी चर्चा में रहल. बलिया जिला के सुवरहाँ के रहे वाला देव सिंह मुंबई में आपन फ़िल्मी करियर बनावे के जुगत में लागल रहले लेकिन उनका हिंदी फिलिम में जब कुछ खास हाथे ना लागल त उ भोजपुरी सिनेमा में आ गइलें. उनके ‘दीवाना’ फिलिम में एगो छोट रोल मिलल. फेर ओकरा बाद फिलिम ‘सैयां बकलोल’ में उनकर प्रदर्शन देख प्रसिद्ध विलेन अवधेश मिश्रा उनके कई जगह ज़िक्र कइलें. उनके ‘मैं सेहरा बांध के आऊंगा’ खातिर ‘बेस्ट क्रिटिक अवार्ड’ मिलल जवन देव सिंह के करियर के रफ़्तार देहलस. बकौल देव, हमार कुछ आपन पसंदीदा फिल्मन में ‘मैं सेहरा बाँध के आऊंगा’, डमरू के हमार किरदार, ‘राजा जानी’ में भी हमार नेगटिव रोल लोगन के काफी पसंद आइल. 2019 में रिलीज़ भइल फिलिम ‘स्पेशल एनकाउंटर’ में हमार किरदार बाबा राघवेन्द्र एगो अद्भुत रोल बन गइल. जे भी ई फिलिम देखले बा उ लोग हमार काम के काफी तारीफ करेला. ‘छलिया’ फिलिम में भी उनकर रोल खलनायक के बा. देव कहेलें कि ई बात हमरा के बड़ा आहत करेला कि भोजपुरी में विलेन अधिकतर एगो फिलर के रूप में इस्तेमाल होला जइसे खाना में मूली के समझल जाला. इहाँ विलेन के मेहनताना भी ओइसन ना मिलेला जइसन हीरो अउरी अन्य कलाकारन के मिलेला. शायद भोजपुरी में विलेन आ चरित्र कलाकार के उपेक्षा ही हवे कि पंकज त्रिपाठी, रज़ा मुराद, शक्ति कपूर जइसन हिंदी के धाकड़ अभिनेता इहां से एकाध फिलिम करके चल गइलें. हम खलनायकन के दशा में सुधार खातिर आशावान बानी.\nपहिले हीरो रहलें, बाद में विलेन बनलें समर्थ चतुर्वेदी\nसमर्थ चतुर्वेदी के नाम आज एन्टी हीरो के लिस्ट में दर्ज बा जबकि उ आपन शुरुआत भोजपुरी में बतौर हीरो कइले रहलें. समर्थ साल 2003 में भोजपुरी के सुपर स्टार सुजीत कुमार के डायरेक्टेड फिलिम ‘बलमा बड़ा नादान’ से रश्मि देसाई संगे डेब्यू कइलें. 10-12 गो फिलिम कइला के बाद समर्थ के काम मिलल लगभग बंद हो गइल, तब उ आपन पुरान प्रेम थिएटर के तरफ रुख कर दिहले जहाँ से उ आइल रहलें. भोपाल के मूल निवासी समर्थ के कहनाम बा कि ‘करीब 2.5 साल बाद हम फिल्मन के ओर वापस से रुख कइनी, जेकरा में एगो विलेन के रोल मिलल. लोगन के हमार उ विलेन के रोल बहुते पसंद आइल, फेर हम विलेन अउर चरित्र भूमिका कइल शुरू कर देनी’. उनकर उल्लेखनीय किरदारन में हालिया रिलीज़ भइल ऑल्ट बालाजी के पहिला भोजपुरी वेब-सीरीज ‘हीरो वर्दी वाला’ में डबल-शेड वाला रोल बा. खेसारीलाल के फिलिम ‘दबंग सरकार’ में उनकर रोल काफी प्रभावित करे वाला बा. पवन सिंह के फिलिम ‘धरती के लाल करेला कमाल’ में ईसाई विलेन, फिलिम ‘छलिया’ में अउर ‘अँखियों के झरोखे से’ में कॉमिक विलेन के रोल बहुते सराहल गइल बा.\nआमिर खान के फिलिम ग़जनी के विलेन के साथे काम कइलें उमेश सिंह\nउमेश सिंह स्क्रीन पर त काफी क्रूर अउरी भयानक लागेलें जबकि निजी ज़िन्दगी में उ काफी ज़हीन अउरी सरल व्यक्तित्व वाला हउवें. उमेश सिंह फिल्म में मुख्य खलनायक के कई गो भूमिका कइलें बाडें, लेकिन उनका प्रसिद्धि अउर विलेन के जइसन अभी नइखे मिलल. उ एह बात पर भी बड़ा सरलता से जवाब दिहले कि हम खुद के एगो छोट कलाकार समझेनी, जे रोज़ आगे बढ़े खातिर राह पर एगो-एगो डेग बढ़ावता. उमेश आपन क्राफ्ट के दमखम कैमरा के सामने बखूबी देखावेले. उनकर बेहतरीन फिलिम में ‘प्रधान जी’, पवन सिंह के फिलिम ‘ग़दर’, खेसारी लाल यादव के’ हीरो नम्बर वन’, पवन सिंह के ‘सत्या’ अउरी’ जिद्दी आशिक’ हवे. उनकर पवन सिंह के ही फिलिम ‘भोजपुरिया राजा’ के किरदार प्रताप काफी क्रूर अउरी डरावना बा जे सोना के आभूषण से लदल रहेला. 2019 के फिलिम ‘क्रेक फाइटर’ में आमिर खान के फिलिम ग़जनी के विलेन प्रदीप रावत के साथे उनकर जोड़ी दर्शकन के खूब पसंद आइल,जेकरा में उ अंग-व्यापार करे वाला डॉक्टर के रोल में दिखाई देले.\nनिर्देशक विष्णु शंकर बेलू बनलें खलनायक\nनिर्देशन अउर अभिनय दूनो फ़न में माहिर विष्णुशंकर बेलू आपन करियर में खलनायक के कई गो भूमिका निभवले बाड़े. उनकर मानना बा कि खलनायक बा तबे नायक के वजूद बा भले खलनायक कवनो सिचुएशन ही काहे ना होखे. बेलू पवन सिंह के फिलिम ‘प्रतिज्ञा’ में उनका चचेरा भाई ठाकुर अभय सिंह के रोल कइलें रहले, जे बड़ घर के बिगड़ैल बेटा रहल. ‘बीन बजाए सपेरा’ फिलिम में उ त्रिकाल नाम के अघोरी के रोल कइलें रहले, जेकरा खातिर उ असल में दाढ़ी उगवले रहले. फिलिम ‘हमरा माटी में दम बा’ में ख़तरनाक गुंडा, ‘ऐलान’ में नक्सलवादी, ‘हीरो गमछावाला’ में कम बोले वाला विलेन रघु के रोल कइलें रहले. ई उनकर पसंसदीदा रोल ह, जेकरा के दर्शक लोग भी सराहल.\n‘गर्दा’ फिलिम में जिद्दी आशिक बन के गर्दा मचइलें बालेश्वर सिंह\nएगो उम्दा विलेन के रूप में बालेश्वर सिंह अपना के भोजपुरी फिल्म में स्थापित कइले बाड़ें. बालेश्वर सिंह ज़्यादातर मुख्य विलेन के भाई अउरी सहयोगी के भूमिका में देखाई देलें, लेकिन जहवां उनका स्पेस अउर मुख्य-खलनायक के भूमिका मिलल बा उहवां उ आपन दम देखइलें बाड़न. बकौल बालेश्वर, फिलिम ‘बहुरानी में उनकर किरदार ददन यादव उनकर पसंदीदा किरदार हवे. उ विराज भट्ट के ‘गर्दा’ फिलिम में एगो जिद्दी आशिक के रोल कइलें बाड़े. उनकर खेसारी के फिलिम ‘मुक़द्दर’ के रोल अउरी ‘खुद्दार’ में विलेन के भूमिका अउरी ‘बलमा डेरिंगबाज़’ में हीरोइन के क्रूर पिता के रोल में काफी पसंद कइल गइल.\n‘लतखोर’ में हीरोइन के साथे गाना गावत बाड़न राज प्रेमी\nराज प्रेमी ग़ैर-भोजपुरी भाषी हवे लेकिन उनका हिस्सा में दर्जन से बेसी फिलिम आ चुकल बा. उ चैलेंज में मुन्ना शुक्ला के रोल कइलें जे बाहुबली हवे, खेसारी के ‘तेरे नाम’ में हीरोइन के भाई के रोल में विधायक के भूमिका निभवले. ‘लतखोर’ उनकर एगो अइसन फिलिम हवे जेकरा में उ विलेन होके भी हीरोइन के साथे गाना गावत बाड़न.\n70 से बेसी फिलिम कर चुकल बाड़न प्रेम दुबे\n2007 से 2011 तक अस्सिटेंट डायरेक्टर रहल जौनपुर के मूल निवासी प्रेम दुबे 2012 में फिलिम ‘लहू के दो रंग’ से बतौर खलनायक आपन अभिनय करियर शुरू कइलें, एह फिलिम में उ हंसुआ नाम के किरदार कइलें रहले. 2013 में ‘कच्चे धागे’, 2014 में ‘लहू पुकारेला’ के लंगड़ पंडित अउर ‘राजा बाबू’ में कॉमेडी विलेन बनल प्रेम अभी तक 70 फिलिम कई लेले बाड़न.\n‘मेहंदी लगा के रखना’ से चर्चा में अइलें करण पाण्डेय\nसाल 2017 में रजनीश मिश्रा के सफल फिलिम ‘मेहंदी लगा के रखना’ से एगो विलेन चर्चा में आइल जोकर नाम ह करण पाण्डेय. करण एकरा से पहिले ‘मोकामा0किमी’ में अजगर नाम के क्रूर खलपात्र कइलें रहले. उ ‘शिवरक्षक’ में बांके नाम के कॉमिक विलेन बनल रहले. खेसारीलाल के फिलिम ‘आतंकवादी’ में उ सतनाम के रोल खातिर काफी सराहल गइल रहले. उनकर फिलिम ‘नागराज’ में अपना से दूगना उम्र के आदमी के रोल बहुते चुनौतीपूर्ण लागल.\nबहुत कम समय में नाम बनवलें अमित शुक्ला\nपिछला साल 2018 में भोजपुरी में आपन करियर के शुरूआत करे वाला अमित शुक्ला फिलिम ‘सौगंध’ में मुख्य खलनायक के भूमिका निभवलें, जेकरा में उनकर जवानी अउर बुढ़ापा दूनो के काल- खंड देखावल गइल. फिलिम ‘बिटिया छठी माई के’ में बड़ भाई अउर दबंग नेता, जे आपन पागल भाई के घर से निकाल देता, के रोल भी बखुबी निभवले. पवन सिंह के फिलिम ‘क्रेक फाइटर’ अउर निरहुआ के ‘बॉर्डर’ में इनकर ग्रे शेड वाला व्यवस्थित किरदार बा. अभी ले अमित 15-16 फिलिम कर लेले बाड़न.\nकॉमेडियन मनोज टाइगर भी बनत रहेलें विलेन\nमनोज टाइगर के लोग एगो हर दिल अज़ीज़ कॉमेडियन के रूप में जानेला लेकिन उ ग्रे शेड वाला अउरी मुख्य खलनायक के रोल भी काफी कइलें बाडें. ‘जिगर’ अउरी ‘मोकामा0किमी’ उनकर नेगेटिव शेड में बढ़िया प्रदर्शन वाला फिलिम हवे. मनोज थिएटर के शुरुआत 1996 में कइलें अउरी उ मशहूर पृथ्वी थिएटर ग्रुप से जुड़लें. एगो इंटरव्यू में मनोज टाइगर बतवलें कि हिंदी फिल्म अभिनेत्री आयशा जुल्का हमार काफी मदद कइली. 2005 में मनोज ओझा उनके ‘चलत मुसाफिर मोह लियो रे’ में कॉमेडियन के रोल दिहलें अउरी फेर ओकरा बाद उनके ‘निरहुआ रिक्शावाला’ में भी कॉमेडी रोल मिलल. उनकर एह फिल्म के किरदार बताशा चाचा अमर हो गइल.\nBhojpuri bhojpuri movie Dinesh lal yadav nirahua khesari lal yadav Pawan singh


भोजपुरी में पढ़ें: एसपी बाला सुब्रमण्यम मने प्यार के अपार विस्तार देबे वाला आवाज | Hindi Samachar (हिन्दी समाचार) News\nHome Entertainment News भोजपुरी में पढ़ें: एसपी बाला सुब्रमण्यम मने प्यार के अपार विस्तार देबे...\nएसपी बाला सुब्रमण्यमजी ना रहनीं. कोरोना के चपेट में उहां के आइल रहनी. आंध्रप्रदेश के नेल्लौर के रहेवाला रहनी उहां के. देश के आजाद होखे के एक साल पहिले 1946 में जनम भइल रहे उहां के. 20 साल के उमिर में पहिलका बेर प्लेबैक सिंगिंग कइनी. एगो तेलुगू सिनेमा खातिर. ओकरा बाद उहां के पलट के पीछे ना देखनी. करीब 50 साल गायकी के दुनिया में सक्रिय रहनी आ एह दौरान उहां के करीब 40 हजार गीतन के आपन स्वर देनी. तमिल,तेलुगू,कन्नड़,मलयालम, हिंदी… समेत देस के 16 भासा में. आपन कैरियर के आरंभ में ही इहां के आंध्रप्रदेस आ दक्षिण भारत के परिधि पार क के,अपना आवाज के भारत के आवाज बना दिहनी. दक्षिण भारत में त उहां के पहचान आ कलात्मक नायकत्व तीन पीढ़ी से शीर्ष पर रहबे कइल रहे बाकि उत्तर भारत, हिंदी भासी इलाका में भी उहां के अपना गीतन आ आवाज से ओही तरह से दिल आ मानस प राज कईनी. हिंदी इलाका में सुब्रमण्यमजी के मोहब्बत के आवाज कहल गइल. इश्क, मोहब्बत के एगो आकार देके ओकरा के विस्तार करेवाला भरोसेमंद आवाज.\nजब सुब्रमण्यमजी के ना रहे के खबर फैलल त उत्तर भारत के संगीतप्रेमी भा युवा लोग के एही टिप्पणी से उहां के श्रद्धांजलि देबे के सिलसिला चल रहल बा कि सलमान खान के आवाज ना रहनी. सलमान खान से उहां के आवाज के पहचान के जोड़ल जा रहल बा. ई बहुत स्वाभाविक भी बा. सलमान खान उत्तर भारत में जनप्रिय सिनेमा सितारा हवे आ सुपर स्टार कलाकार. सलमान खान के दुई गो सुपरहिट आ कालजयी सिनेमा मैंने प्यार किया आ हम आपके हैं कौन में सुब्रमण्यमजी सलमान खान खातिर ही आवाज दे के, दुनो सिनेमा के गीतन के अमर बनवलीं. आ एही कड़ी में साजन सिनेमा के भी एगो गीत— बहुत प्यार करते हैं तुमको सनम. हम आपके हैं कौन में उहां के स्वर में जवन गीत रातो रात युवा दिल के धड़कन वाला गीत बनल रहे, उ गीत रहे— पहला—पहला प्यार है, पहली—पहली बार है… ओकरा से पहिले मैंने प्यार किया सिनेमा में जवन गीत ओह समय हर किशोर प्रेमी के बेकरारी के स्वर देबेवाला गीत हो गइल रहे, उ गीत रहे— आजा साम होने आई…\nबाकि एह तीन गीतन के ही लोकप्रिय दुनिया नइखे हिंदी गायन में उहां के. हिंदी गीतन के दुनिया से सुब्रमण्यमजी के इयाद कइल जाई त खाली सलमान खान खातिर भा उनकर गीतन के खातिर ही इयाद ना कईल जाई. जे भी सिनेमा संगीत के सुनवइया भा सौकिन लोग बा, उ लोग एक दूजे के लिए सिनेमा कइसे भूल सकत बा, जे आपन गीतन के कारण ही अपना समय में धूम मचवले रहे. तेरे मेरे बीच में, कैसा है ये बंधन अंजाना…हम बने,तुम बने, एक दूजे के लिए…एही तरह सागर सिनेमा के गीत— सच मेरे यार है, बस वो ही प्यार है… अइसन अनेकन हिंदी गीत रहलअ सन, जेकरा के स्वर दे के सुब्रमण्यमजी ओह गीतन के पिछिलका तीन पीढ़ी से समकालीन जेनरेशन के रोमांचित करत रहनी.उहां के आज दुनिया से विदा भइनी. हालांकि कलाकार के बारे में कबो ना कहल जाला कि उहां के दुनिया से विदा भइनी. सुब्रमण्यमजी जइसन कलाकार लोग कबो दुनिया से विदा ना होला. खाली तन छुटेला, आवाज हमेसा ही लोगन के मन में अइसन कलाकार के रचा—बसा के जिंदा—जीवंत राखेला. उहां के ना रहला प आज जब पूरा देस में सोक के लहर बा आ उत्तर भारत के लोग भी आपन पहचान से जोड़ के सोक मना रहल बा त एक बेर रुक के, ठहर के सोचे के भी समय बा. आज बात—बात प छेत्रवाद,राष्ट्रवाद के बहस होला. छेत्रवाद बनाम राष्ट्रवाद के बात होला. सुब्रमण्यमजी के ना रहला प जवना तरीका से पूरा देस सोक में बा, उहां के इयाद क रहल बा, उ संकेत आ संदेस बा कि असल में छेत्र,छेत्रवाद,छेत्रीयता कवनो अलग चीज ना होला. छेत्र मिल के ही देस बनावेला. छेत्र के नायक भी देस के नायक होला. छेत्र के पहचान भी देस के पहचान होला.\nएसपी बाला सुब्रमण्‍यम\nप्‍ले बैक सिंगर\nभोजपुरी में लेख\nPrevious articleसंजय राउत ने NCB की कार्रवाई पर ही उठा दिए सवाल, बॉलीवुड को बदनाम करने की साजिश\nNext articleदिल्ली हिंसा: चार्जशीट में शरजील की किताबों का जिक्र, बंटवारे पर थिसिस का उल्लेख


‘कब जागोगे’ के शूटिंग पूरा भइल | Anjoria's Weblog\n‘कब जागोगे’ के शूटिंग पूरा भइल\nब्लैक कोबरा फिल्म्स के प्रस्तुति आ पूनम प्रोडक्शन इंटरटेंमेंट के बैनर तले बनत भोजपुरी फिल्म ‘कब जागोगे’ के पूरा शूटिंग हालही में उ.प्र. के जौनपुर में करा लिहल गइल. फिल्म के निर्माता आर.के. निषाद आ निर्देशक अनिल लहरी हउवे. अनिल लहरी एहसे पहिले ‘पिया तोहरे बिना’ आ ‘पिया का घर’ के निर्देशन कर चुकल बाड़े.\n‘कब जागोगे’ भठियरपन का खिलाफ लड़ाई लड़त एगो सामाजिक फिल्म हवे, जवना में एगो बरोबरी वाला समाज बनावे के सपना साकार करे के कोशिश कइल गइल बा, ई फिल्म बहुत हद ले अन्ना हजारे के भठियरपन विरोधी आन्दोलन के समानान्तर चलत बा, जे जागृति ले आवे के काम करत लउकी.\nएह फिल्म के लेखक सागर अंजाना, गीतकार जिग्नेश भ्रमर, संगीतकार गणेश पाण्डे अउर घुंघरू, गवनिहार कल्पना, इंदू सोनाली, नितेश सिंह, अलका झा, सुषमा सोनी, शिवांगी श्रीवास्तव आ घुंघरू, कैमरामैन हीरा सरोज, सह-निर्माता हीरा लाल यादव अउर नरेन्द्र निषाद हउवे.\nफिल्म के कलाकारन में सुजीत कपूर, रश्मि श्रीवास्तव, राकेश पाठक, रूबी सिंह, प्रियंका, जफ़र खान, अर्पणा पाठक, कृष्णा मिश्रा, अनीता यादव, आर.के. वियोग, अजय शानू वगैरह के नाम बा.\nThis entry was posted in फिल्म and tagged कब जागोगे by Anjoria. Bookmark the permalink.


टटका खबर, मंगल, २० जुलाई – Anjoria\nJul 20, 2010 news in bhojpuri, टटका खबर, भोजपुरी समाचार\nराहुल गाँधी के मिशन यूपी प्रभारी गायब बाड़े\nराहुल गाँधी के मिशन यूपी के प्रभारी आ गुजरात के पूर्व मंत्री हँसमुख पटेल के बेटा निशान्त पटेल हरदोई का अपना होटल से रहस्यमय रुप से गायब हो गइल बाड़न. उनका के खोजे के काम में लागल पुलिस आ कांग्रेसी कार्यकर्ता लोग के कवनो सफलता नइखे मिलल. निशान्त अपना होटल का कमरा में आपन सगरी सामान आ मोबाइल छोड़ के गइल बाड़े. कहल जा सकेला कि ऊ थोड़ देर खातिर कतहीं निकलल होखीहें आ ओकरा बाद कुछ अघटित घट गइल होखी. भा अपना मर्जी से ऊ कतहीं होखिहन जहाँ के सुराग ऊ ना लागे दिहल चाहत होखीहें. उनका के आखिरी बेर होटल का बाहर भोर में पाँच बजे कवनो रिक्शावाला से बतियावत देखल गइल रहुवे.\nबाभली बराज देखे का जिद्द में नायडू जमानत नइखन लेत\nशनिचरे का दिन से न्यायायिक हिरासत में रोक के राखल गइल चन्द्रबाबू नायडू आ उनका साथ के तेदेपा नेता काल्हुओ जमानत लेबे से इन्कार कइले जवना का बाद उनकर हिरासत के अवधि बढ़ा के २६ जुलाई ले कर दिहल गइल बा. चन्द्रबाबू के कहनाम बा कि ई तेलुगुआत्मगौरव के सवाल बा आ ऊ एकरा खातिर जानो दे सकेले बाकिर बिना बभली बराज देखले ना जइहन. नायडू के यात्रा से अतना त होइये गइल कि बभली बराज के विवाद सामने चरचा में आ गइल बा. आंध्र आ महाराष्ट्र दुनु के मुख्यमंत्री नायडू से निहोरा कइले बाड़े कि ऊ लवटि जासु. देखल जाव कि केन्द्र एह मामिला में का करत बा.\nसीबीएसई अब सिनेमा बनावे के तरीका पढ़ाई\nलड़िका लड़िकी अब स्कूले से हीरो हीरोइन बने लगीहें जब स्कूल में फिल्म बनावे के पाठ्यक्रम होखे लागल बा. फिल्म बनी त ओहमें नायक नायिका खलनायक सभे होखीहें. सीबीएसई सुभाष घई के कंपनी से करार कर के ओकर बनावल फिल्म मेकिंग कोर्स अपना १९ गो स्कूलन में पढ़ावल शुरु कर दिहले बा. धीरे धीरे कुछ दोसरो स्कूल ई कोर्स शूरु करीहें. कोर्स में फिल्म, टीवी, प्रिन्ट मीडिया, रेडियो, आ इन्टरनेट का बारे में जानकारी दिहल जाई. जियोस्पेचियल कोर्सो १४ गो स्कूल में पढ़ावे के शूरुआत भइल बा. ई दुनु विषय वैकल्पिक भा अकादमिक पाठ्यक्रम का रुप में लिहल जा सकेला.\nअलीगढ़ मुस्लिम विश्वविद्यालय से एगो छात्र के निकालल गइल\nआदिल हुसेन के अपराध ई रहे कि ऊ अलीगढ़ मुस्लिम विश्वविद्यालय प्रशासन के मनमानी के विरोध में आवाज उठावत रहुवे. परिसर में क्लोज सर्किट टीवी के विरोध करत रहुवे. कुलपति परिसर में कुल ७० गो कैमरा लगववले बाड़े जवना से रातो में देखल जा सकेला. चौबीसो घंटा सातो दिन निगरानी में रहे का खिलाफ छात्रन में सुगबुगाहट शुरु बा. बाकिर बिलाई का गरदन में घंटी के बान्हो? मास कम्यूनिकेशन के छात्र आदिल हुसैन आवाज उठवले त ओकर परिणाम सबका सोझा बा. आदिल के भर जिनिगी खातिर निकाल दिहल गइल बा. एगो अउरी छात्र अफताक अहमद के एगो वृत चित्र बनावे के आरोप में दू साल खातिर निकालल गइल बा.\nबिहार सरकार कोर्ट से राहत के अपील कइलसि\nबिहार का कोषागारन से ११४१२ करोड़ के अनियमित निकासी के सीबीआई से जाँच करवावे का आदेश का खिलाफ बिहार सरकार स्थगन आदेश लेबे खातिर याचिका दायर कइले बिया. एहमें कहल गइल बा कि लेखा नियन्त्रक के रिपोर्ट पर अबही विधानसभा में विचार सल रहल बा. एह बीचे कवनो तीसरा पक्ष एकर जाँच करो ऊ विधि संगत ना होखी. कोर्ट अबही एह याचिका पर कवनो आदेश नइखे दिहले.\nबिजली चोरावे वाली फैक्टरी से बसपा सांसद के संबंध\nयूपी के उर्जा मंत्री रामवीर उपाध्याय पिछला १९ मार्च के मुजफ्फरनगर के एगो स्टील फैक्टरी पर छापा मरले रहले जवना में बिजली चोरी के सुबूत मिलल रहे. बाद में अधिकारी ओह मामिला के दबा दिहले. मुख्यमंत्री कार्यालय के कहनाम बा कि ओ ह फैक्टरी से कवनो बसपा सांसद के संबंध नइखे जबकि ओही कंपनी का वेबसाइट पर पाँच गो डायरेक्टरन में बसपा सांसद कादिर राणा के नाम फोटो समेत दिहल गइल बा. सरकारी रिकार्ड में खाली जाकिर राणा के नाम मालिक का रुप में दर्ज बा. अब के सही बा के गलत एकर फैसला कइसे होखी?\nसड़क हादसा में ११ के मौत\nइलाहाबाद बनारस मार्ग पर भदोही से कड़ाधाम जात एगो टाटा सूमो के टक्कर सामने से आवत एगो ट्रक से हो गइल जवना में सूमो पर सवार ११ लोग के मौत हो गइल आ दस जने गम्हीराहे घवाहिल हो गइले. मरे वालन में तीन गो मासूम बच्चो बाड़े सँ. ओहमें तीन साल के उहो लडिका बा जवना के मुंडन करावे नगरदा गाँव के लालचंद निषाद धाम जात रहले. एह दुर्घटना में दू गो परिवार पूरा तरह से उजड़ गइल बा. टक्कर अतना जोरदार रहे कि सूमो ट्रक में धँस गइल रहे आ ओकरा के काट के निकाले के पड़ल.\nसंसद के मानसून सत्र का पहिले भाजपा के मनावे के कोशिश\nकांग्रेसी नेता प्रणव मुखर्जी काल्हु भाजपा नेता लालकृष्ण आडवाणी से सलाह मशविरा कइलन कि भाजपा जीएसटी लागू करे में सहायता करे. भाजपा शासित राज्य जीएसटी लागू करे का पक्ष में आ जासु त सरकार के अगिला लेखा साल से एकरा के लागू करावे में सहूलियत हो जाई. एकरा अलावे दुनु तरफ से संसद के सही आ सुचारु तरीका से चलावहू पर राय विचार भइल. परिणाम का निकलल से कुछ मालूम नइखे. सेशन शुरु भइला पर सब कुछ सामने आइये जाई. ऐ सूरदास घीव पड़ल? कड़कड़ाव तब नू जानी.\nपेट्रोल पंप वालन के दुगुना कमीशन चाहीं\nपेट्रोल आ डीजल के दाम बढ़ला से जनता भलही परेशान होखो तेल बेचे वाली कंपनी माल काटे का तइयारी में लागल बाड़ी सँ. लगे हाथ पेट्रोलपंप चलावे वाला लोगो चाहत बा कि ओह लोग के कमीशन दुगुना कर दिहल जाव काहे कि मौजूदा कमीशन पर ओह लोग के काम नइखे चलत. अगर तेल कंपनी एह बाति के मान लेत बाड़ी सँ त पेट्रोल डीजल का दाम में दू फीसदी अउरी इजाफा हो जाई.\nकिंग्स आलेवन टीम के बेचे पर बोर्ड रोक लगवलसि. कहलसि कि जबले ललित मोदी के मामिला के फैसला नइखे हो जात तब ले ई सौदा ना कइल जा सके.\nभारत के हॉकी टीम पेरिस में फ्रांस का साथ हो रहल दूसरको टेस्ट मैच में फ्रांस के छह शून्य से हरा दिहलसि आ टेस्ट सीरीज में हरावल ना जा सके वाला टीम बन गइल.\nकाल्हु बरखा का चलते दुसरका दिन के खेल ना होखला का बाद आज श्रीलंका आ भारत के मैच हो रहल बा आ अबले श्रीलंका के सात गो विकेट गिर चुकल बा. अगर कवनो कमाल ना होखे त एह मैच के ड्रा होखही के बा.


आवे वाली फिल्म “गलवा तोहार टमाटर हौ गोरिया” | CinemaBhojpuri.in\nआवे वाली फिल्म “गलवा तोहार टमाटर हौ गोरिया”\n- Tagged: गलवा तोहार टमाटर हौ गोरिया\t- no comments\tबाबा चंदन इंटरनेशनल के बैनर तले बनल भोजपुरी फिल्म ‘‘गलवा तोहार टमाटर हौ गोरिया’’ जल्दिए रिलीज होखे वाली बा. एह फिल्म के निर्माता भईया लाल सेठ आ निर्देशक विजय कृष्ण चतुर्वेदी हउवें. फिल्म के कहानी पन्द्रह बरीस लंदन में पढ़ाई कर के सूरज (प्रमोद सिंह) के लवटला से शुरु होखत बा. सूरज के पिता विक्रमादित्य सिंह (सुधीर पांडे) अउर माँ (रश्मि शर्मा) एह वापसी के बरीसन से तिकवत रहलें. गाँव अइला पर सूरज के मुलाकात एगो अल्हड़, चंचल लड़की चंदा (रानी चटर्जी) से होत बा आ दुनु एक दोसरा से प्यार करे लागत बाड़ें. चंदा पर गांव के एगो बदमाश कुंदन सिंह (उदय श्रीवास्तव) के नजर पहिले से बा आ एह चक्कर में ऊ जेलो के सजा काट आइल बा. कुंदन आपन मतलब पूरा करे ला रतिया (इरशाद खान) के इस्तेमाल करत बा. चंदा के सगाई बचपने में रतिया से हो गइल रहे. सूरज के पता चलत बा कि कुंदन ओकर मामा ह. ओने ठाकुर के पता चलत बा कि सूरज छोट जाति के लड़िकी से प्यार करत बा त ओकरा के घर से निकाल देत बाड़ें. अब देखे के होखी कि समाज अउर घर के विरोध के बावजूद का सूरज चंदा के हासिल कर पावत बा ? एह फिल्म में रानी चटर्जी, प्रमोद सिंह, उदय श्रीवास्तव, सुशील सिंह, दिनेश चतुर्वेदी, अनूप जलोटा, इरशाद खान, रश्मि शर्मा, अशोक सेठ, मोना रे, मंदाकिनी, अंकिता, राजेश तोमर, जफ़र खान, अष्टभुजा मिश्रा, अभिलाषा सिंह, नीलम सिंह अउर सुधीर पांडे के प्रमुख भूमिका बा, सह-निर्माता संजय सेठ, कथा-गीत भईयालाल सेठ के, संगीतकार कनक राज, कैमरामैन अशोक चक्रवर्ती, पटकथा-संवाद कन्नन अय्यर के, संकलन दीपक कपूर के, एक्शन आर.पी. यादव के आ कोरियोग्राफी अश्विनी अउर दिलीप मिस्त्री के बा. (समरजीत के रपट)\nमिलत जुलत29 जून से बिहार में ‘रंगबाज राजा’ के जलवा रही (2)हॉलीवुड स्टार वार्विक डेविस करीहें भोजपुरी फिल्म में अभिनय (2)गहरात जात बा हैदर काजमी आ अक्षरा सिंह के ‘बिगुल’ क राज़ (2)फेरु चलल आदि शक्ति आ रमाकांत प्रसाद के सिक्का (2)अंजना सिंह के लाल दुपट्टा वाली के शूटिंग शुरू (2)To the official site of Related Posts via Taxonomies.\tLeaveaReply Cancel reply


is Lalu Prasad yadav elder son Tej Pratap yadav is bent on ruining RJD Bihar Panchayat Election Bhojpuri Bhojpuri Spl: लालू के लाल तेजप्रताप का बंसुरी खातिर काट दिहें बंसवार? – News18 Hindi\nबिहार पंचायत चुनाव (Bihar Panchayat Chunaw) के लेके सरगर्मी तेज बा. एह बीच लालू के लाल तेज प्रताप यादव (Tej Pratap Yadav) अपने पार्टी के प्रदेश अध्यक्ष अउर राजद (RJD) के बड़ नेता में शुमार जगदानंद सिंह (Jagada Nand Singh) पर भड़क गइलें. आखिर का मामला बा? पढ़ीं...\nLast Updated : February 15, 2021, 12:18 IST\nबिहार में पंचायत चुनाव के सुगबुगाहट बढ़ला के बाद गांव में राजनीति के जोड़- घटाव शुरू हो गइल बा. कवना गांव में केकर केतना भोट बा, लोग इहे हिसाब-किताब में बाझल बाड़े. टुनटुन मुखिया के दलान पs दुपहरिया में ताश मंडली जमा रहे. भोलानाथ ताश के गड्डी फेंटत-फेंटत राजाराम देने देख के कहले, देखिहs पत्ती मत चिन्हे लगिहs. दीनानाथ अउर कौशल हंस के कहले, ना, ना खेल एकदम पाक्का होई. मुखिया जी एहिजे नू बाड़े. टुनटुन मुखिया कहले, खेल होखे भा राजनीति, जीत-हार तs लागल रहेला. लेकिन कवनो खेल ईमानदारिये से खेले के चाहीं. राजनीत के खेल में दांव-पेंच अधिका होखे ला, ऐह से समझबूझ के तनी बेसी जरूरत पड़ेला. अगर समझदारी ना रही तs बनलो खेल बिगड़ सकेला. देख लs, राजद के का हाल भइल बा. तेजपरताप बंसुरी खातिर बंसवार काटे पs तूलल बाड़े.\nबेर बेर एक्के गलती !\nदीनानाथ पोलटिक्स के मास्टर रहन. अखबार में देश-विदेश के खबर छान मारत रहन. दीनानाथ कहले, लालू जी के बिना राजद के हाल बेहाल बा. जइसे बिना माथ मालिक के घर में मनमानी शुरू हो जाला वइसहीं राजद में हो रहल बा. लालूजी जेल में बाड़े एह से पाटी में जब ना तब खूर-खार होखे लागत बा. तेजपरताप रह-रह के एक्के गलती दोहरा रहल बाड़े. जगतानंद सिंह लालूजी के जोड़ा-पारी के हवें. भला बतावs जगता बाबू जइसन सीनियर नेता तेजपरताप के स्वागत में दुआरी पs खाड़ा रही ? लागत रहे कि तेजपरताप जगता बाबू के बेइजज्ते करे खातिर राजद के औफिस में गइल रहन. मीडिया के पहिलहीं बोला के अइसन इंतजाम कइल गइल रहे कि जगता बाबू के ई बेइज्जती सबके मालूम हो जाए. तेजपरताप सब कोई सामने खुलम्मखुल्ला कह देले कि जगतानंद जइसन लोगन के चलते राजद बरबाद हो रहल बा. तीन-चार महीना पहिले अइसहीं रघुबंस बाबू के भी बेइज्जती कइले रहन. तेजपरताप के ई रवइया से राजद के सीनियर नेता बहुत चिंता में बाड़े.\nआत्मसम्मान गिरवी राख के कइसे राजनीत होई ?\nटुनटुन मुखिया कहले, रीजनल पार्टी के साथे इहे दिक्कत बा. जे पार्टी के बनवलस ओकरे दम पs ओकर भविष्य टिकल रहेला. ऊ नेता आपन दबदबा कायम राखे खातिर कवनो दोसर नेता पनपे ना देला. ओकरा बराबर कवनो दोसर नेता तइयार ना हो पावे ले. बाद में इहे नीति पार्टी खातिर काल हो जाला. जब पार्टी के अस्थापना करे वला नेता कवनो अफतरा में पड़ जाला तs ओकरा के सम्हारे वला केहू ना रहे. नेता के परिवार के लोग पार्टी के अपना पाकिट में समझे लागे ला. नवीन पटनायक अपवाद बाड़े. बाकी देख लs कि तृणमूल, अन्नाद्रमुक, समाजवादी पार्टी के का हाल बा. चर्चा बा कि ममता बनर्जी आपन भतीजा अभिषेक बनर्जी के चलते परेशान बाड़ी. अभिषेक बनर्जी पs भी आरोप बा कि ऊ पार्टी के सीनियर लीडर के बेइज्जत करे ले. एकरे चलते चुनाव के पहिले तृणमूल में भगदड़ मचल बा. अगर तेजपरताप के इहे रवइया रही तs राजद में भी गदर मच सकेला. केहू आपन आत्मसम्मान गिरवी राख के कय दिन राजनीति करी ? सोच लs कि अगर लालूजी अउर नीतीश जी आजो एक्के साथे रहिते तs का कोई इनका लोग के हरा सकत रहे ? लेकिन मान -प्रतिष्ठा पs आंच आइल तs नीतीशो जी लालूजी से अलगा हो गइल रहन. सत्ता आज राजद खातिर सपना हो गइल बा.\nएक आदिमी के सेना के इहे हाल\nराजाराम पूछले, अगर पार्टी के संस्थापक नेता थाक जाई तs का हो सकेला ? टुनटन मुखिया कहले, भिरिये य़ूपी में देख लs. मोलायम सिंह जादव अपना दम पs समाजवादी पार्टी के कहां से कहां ले गइले. मुख्यमंत्री बनले. रक्षा मंत्री बनले. लेकिन जइसहीं मोलायम सिंह थाक गइले, पार्टी में उठा-पटक शुरू हो गइल. अखिलेश जादव अउर शिवपाल जादव लड़-भिड़ के पार्टी के बराबद कर देले. ‘एक आदमी के सेना’ के इहे हाल होखे ला. सेनापति थउसले, पार्टी थउस गइल. जब ले जयललिता रही, अन्नाद्रमुक के तमिलनाडु में बोलबाला रहे. 2016 के बिधानसभा चुनाव में जीत के जयललिता सरकार बनवली. चुनाव के पांच महीना बाद जब उनकर देहांत हो गइल तs अन्नाद्रमुक के हाल डूबल जहाज जइसन हो गइल. तीन साल के बाद जब लोकसभा के चुनाव भइल तs अन्नाद्रमुक के किला माटी के भीत अइसन भराभरा गइल. सरकार रहला के बादो 39 सीट में से एक्के पs जीत मिलल. एक आदिमी के करिश्मा पs कय दिन पार्टी चली ?\nअपने गोड़ पs अपने से मरले कुदारी !\nकौशल कहले, लालूजी समाजवादी बिचार के नेता हवें. बिहार में लोकदल अउर जनता दल, समाजवादी धारा के आगा बढ़वलस. पहिले लोकदल में कर्पूरी ठाकुर, गजेनदर नारायण हिमांशु, हिंदकेसरी जादव, अनूप लाल जादव जइसन तपल- तपावल नेता रहन. पार्टी संगठन के आधार पs चलत रहे. राह देखावे खातिर लोहिया-जेपी के सिद्धांत रहे. मनमानी के कवनो गुंजाइश ना रहे. मिल-बिचार के फैसला होत रहे. एक नेता के जगह लेवे के खातिर दोसर नेता सक्षम रहे. लेकिन राजद में अइसन कुछउओ निइखे. 1997 में लालू जी जनता पार्टी के राष्ट्रीय अध्यक्ष रहन. ओह घरी चारा घोटला में नांव आइला के चलते उनका के अध्यक्ष पद छोड़े के कहल गइल. लेकिन लालूजी तइयार ना भइले.\n1997 में जब शरद यादव के खाड़ा कर के जनता दल अध्यक्ष चुने के तइयारी होखे लागल तs लालूजी अनराज हो गइले. जुलाई 1997 में ऊ जनता दल तूर के आपन नाया पार्टी (राजद) बना लेले. जगतानंद सिंह शुरूए से लालूजी के साथे बाड़े. जगता बाबू नियम-कैदा से चले वला नेता हवें. 2010 के बिधानसभा चुनाव में उनकर लइका सुधाकर सिंह भाजपा के टिकट पs चुनाव लड़ले रहन. लेकिन जगता बाबू अपना बेटा के हरावे खातिर मोरचा खोल देले रहन. ऊ अपना बेटा के हरवाइये के दम लेले. कम बोले ले लेकिन नाप-तउल के बोले ले. लालूजी खुद्दे उनकर इज्जत करे ले. लेकिन कवना गती-मती से तेजपरताप उनका खिलाफ एतना बड़ बात बोल देले. ई तs उहे बात हो गइल जइसे कि केहू अपना गोड़ पs अपने से कुदारी मरला लेवे. (लेखक अशोक कुमार शर्मा जी वरिष्ठ स्तंभकार हैं.)\nBhojpuri Bihar Panchayat Chunaw Lalu Prasad Yadav News in Bhojpuri Tej Pratap Yadav पटना भोजपुरी


‘दूल्हे राजा’ निरहुआ के जलवा – Anjoria\n‘दूल्हे राजा’ निरहुआ के जलवा\nभोजपुरी परदा पर ‘दूल्हे राजा’ निरहुआ के जलवा मूड़ी चढ़ के बोलत बावे. एह दुर्गा पुजा पर रिलीज ई फिलिम बिहार, यू०पी०, नेपाल आ मुंबई के डेढ़ सौ सिनेमाघरन में ऐतिहासिक व्यवसाय कइलसि.\nपहिलके हफ्ता में “दुल्हे राजा” के बिहार से 45 लाख, आ मुंबई से 35 लाख नेट मुँह दिखाई मिलल. नेपाल आ यूपीओ में इनकर बटोर बढ़िए रहल. निर्माता अभय सिन्हा आ निशांत उज्जवल के एह फिलिम के दर्शक खूब पसंद कइले बाड़े. दूल्हे राजा बनल निरहुआ के अभिनय, संवाद अदायगी आ एक्शन सभके नीक लागत बा.\nमोनालिसा के ‘जवानी जिंदाबाद’


के राष्ट्रवादी ? – Aapan Birgunj\nSubhash Kumar Baitha प्रकाशित मिति - Jul 8, 2016 1 0\nहमर घर उहाँ ह जहाँ के जगह गंगा से पवित्र, स्वर्ग से सुन्दर आ समुन्द्र से भि स्वच्छ बा । जेकरा के प्रकृति भि आपन सब रुप देके शृंगारले बा । जहाँ गौतम बुद्ध, राजा जनक, माता सिता के जनम भइल बा । हम जन्मनी उहाँ जहाँ के धरती आपन देश नेपाल के दाना पानी से लेके लगभग ८०% आवश्यकता पुरा करेला । काहे कि देश के प्रमुख द्वार से लेके कलकारखाना, वनजगल, उपजाऊ जमिन सब इहे बा ।\nएतने ना समय समय मे देश पर परल संकट से भि इहे बचइले बा काहे कि नेपाल के कवनो क्रान्ति बिना ए जगह के सहयोग समर्थन से सफल नइखे भइल । ई कुली के एक शब्द मे कहल जाव त ई जगह पुरा देश के मुटु (दिल) ह । जवना के बिना देश के साँस लेहल भि मोश्किल बा ।\nदेश के भौगोलिक नामाकरण अनुसार ए जगह के तराई नाम बा आ ए जगह पर रहेवाला लगभग सभी लोग के देश के शासक लोग द्वारा मधेशी नामाकरण कइल गइल बा आ आजकल उ मधेश नाम मे परिणत हो गइल बा । तराई से मधेश नामकरण के पीछे भी बहुती कारण सब बा ।\nसमय बितत गइल नेपाल मे भि समय के साथे अनेकन परिवर्तन होत गइल । देश मे क्रमश: राणाकाल, राजतन्त्र, प्रजातन्त्र, लोकतन्त्र जइसन परिवर्तन भइल आ ए सब परिवर्तन मे मधेश आ मधेशी के भी अहम (जोडदार) भूमिका रहल बा ।\nलगभग ए सब काल मे मधेश आ मधेशी पर सिर्फ शोषण हि भइल । देश मे जब प्रजातन्त्र आइल तब पुरा देशवाशी अपने आप के तनि स्वतन्त्र महसूस कइलख लेकिन मधेश आ मधेशी के हालत जइसन के तइसने रहल । मधेश आ मधेशी मूलत: करदाता, मतदाता आ अन्नदाता मात्र के रुप मे प्रयोग होखे लागल । ओकरा बदला मे शासक लोग मधेशी के देखावा (उदाहरण) के रुप मे कहि कहि राखे लागल । जइसे जहा बिस गो मन्त्री बनल ओ मे दुगो मधेशी के राख देलख । आ आज तक ले उहे परम्परा चलते आ रहल बा । कवनो भी जगह होखो चाहे कवनो राजनैतिक पार्टी, संघ संस्था चाहे सरकारी पदे काहे ना होखो ओ सब पर देखावा ही लउकेला । कुछ जगह पर मधेशी आपन क्षमता अनुसार जरुरे पुगल बा बाक़िर अन्य मे बात उहे देखवा ।\nजब लोकतन्त्र आइल त सब देशवाशी बहुते खुश भइल कि अब हमनी के आपन शासन-सत्ता आ गइल, अब हमनी के भेष भुषा, भाषा संस्कृति, शाशन प्रशासन, के संरक्षण संवर्द्धन होई, उच्च मान सम्मान मिली, हमनी सब नेपाली के बराबर हक अधिकार होई कहके । काहे कि ई लोकतन्त्र कवनो एगो आदमी चाहे एगो समुदाय के प्रयास से ना मिलल रहे, ओ मे सम्पूर्ण नेपाली के बलिदानी रहे जे मे मधेश आ मधेशी के अग्रगामी आ निर्णायक भूमिका रहे । हजारो लोग शहिद भइल, लाखो माई बहिन बिधवा भइली, लाखो जवान अपांग भइल ।\nबाक़िर ए लोकतन्त्र मे भि मधेश आ मधेशी के साथे सौतेला व्यवहार पहाड़ी खस शासक के द्वारा होए लागल। सम्बिधान भि बनल त उ खाली पहाड़ी बाहुन के मध्य नजर राख के बनल । काहे कि ओकर बनवनिहार खाली उहे लोग रहे । जवना के ८० % नेपाली स्वीकार ना कइले आ सब लोग आपन आपन तरिका से विरोध जनइले । इहे क्रम मे मधेशी लोग नाकाबन्दी तकले कके विरोध जनइले । आ उ आंदोलन अब काठमाण्डौ केन्द्रित आंदोलन मे परिणत हो के अभिनो जारी बा ।\nई बिरोध के आन्दोलन मे जवन क्रूर तरीका से राज्य द्वारा शान्ति सुरक्षा के नाम पर दमन भइल ओ से साफ स्पष्ट हो गइल कि मधेश आ मधेशी के लेल ना नेपाल मे पुलिस प्रसाशन बा ना मधेशी लाए नेपाली सेना बा ना ही कवनों मानवाधिकार । काहे कि काठमांडू के अान्दोलन मे उहे पुलिस प्रसाशन पानी के फुहेरा से आन्दोलन के सहज करत देखल गइल त उहे मधेश मे बन्दुक के गोली से सिधा छाती भा कपार पर मार के आपन द्वेध चरित्र उजागर कइले रहे । इहाँ तकले कि आन्दोलन के कंट्रोल करेके नाम पर चार बरिष के अबोध लइका से लेके ज़नानी सब के पकड़ पकड़ के गोली मरले रहे लोग । आखिर का आपन अघिकार मांगल गुनाह रहे कवनों मधेशी लाए ?\nआजो मधेशी-जनजाति के आन्दोलन के दबावे खातिर अनेकन उपाय अखतियार कइल जा रहल बा । आंदोलनकारी मधेशी पर अनेकन आरोप लगावत मधेशी के भारतीय के नाम से नामाकरण करत बा लोग । ई गलत आरोप बा, हम ओ लांक्षणा लगावेवाला लोग के चुनौती देत कहतानी कि आपन पुर्खा के कागजात निकालस आ कवनो मधेशी के पुर्खा के कागजात से मिलाके देखस कि के कय पुस्ता से के नेपाली बा ?\nना त प्रमाणे देखे के बा त पूर्व प्रधानमंत्री शेर बहादुर देउवा, माधव नेपाल, कृष्ण प्रसाद भट्टराई जइसन एक पुस्ते दु पुस्ते खस पहाडी बाहुन लोग के देखी । के काहाँ से आइल बा चाहे काहाँ जनमल रहे । आरे ई सारा दुनिया जानत बा की ई लोग के मधेशी बिहारी नजर आवेले उहे दार्जेलिङ्ग होखे चाहे देहारादून आदि से कवनों तामाङ, कोइराला, खनाल आदि खाली नाम के पछाड़ी जोरले होखे उनका के ई खाटी नेपाली मानेले । आखिर एसे का सिद्ध करेके के चाहत बा लोग की नेपाली राष्ट्रियता ह की एह लोग जइसन जातीय शब्द ।\nजहाँ तकले बात बा राष्ट्रवादी आ देशभक्त के, ” जे चोर ओकरे बड़का सोर ” त टनकपुर , कोशी आदि के बेचेके, चन्द पैसा के लोभ मे पर के भारतीय, भूटानी सब के नागरिकता देवे के काम त सब आपना के बडका देशभक्त कहेवाला पहाडी बाहुन लोग हि कइले बा । नेपाल के असली देशभक्त आ राष्ट्रवादी त मधेशी बा काहे कि आज तकले कवनो मधेशी देश के शिर झुकावेवाला कामे नइखे कइले ।\nआरे उ मधेशी ह जे आपन भेष भूषा आपन संस्कृति आपन बोली लवज़ तकले के दान देके अपना आप के ई देश के खाटी नागरिक देखावे के चक्कर मे रात दिन बरसो बरस नेपाली के पाठ पढ़ लख, नेपाली भाषा बोललख । इहाँ तकले की आपन बालबच्चा के साथे अइसन दुर्व्यवाहर ना होखों कहके मात्र नेपाली भाषा सिखइलस । हम उ पहाड़ी से पुछेम की कहियों आपन भेष भूषा आपन संस्कृति के छोडके दोसर के समुदाय मे दोसर भाषा मे एक दिन त बोल के देखस सारा राष्ट्रियता के भूत उतर जाई । ऐतना आसान ना होला दोसरा जइसन बनल तेपरो मधेशी ही ह जे नेपाली राष्ट्रियता मे समाहित होखे लाए ई सब कइलस ।\nजहाँ तकले देश के हरेक ढंग से आगे बढ़ावे के बात बा त मधेशी एहु मे दोसरा से तनिकों पीछे नईखे । आजू नेपाल एक गणतन्त्र संघीय लोकतन्त्र राष्ट्र बा त एमे मधेशी के अमिट सहयोग समर्थन रहल बा । देश मे संघीयता आइल कइसे मधेशी के मधेश आंदोलन के चलते । आज भी देशके अग्रगामी प्रगति दूरगामी सोच आ प्रतिगामी के जाल से बचावे लाए मधेशी जनजाति से मिलके निरन्तर लड़ रहल बा । संबिधान के जालसाजी नियम चाहे कमी कमजोरी लाए आज भी मधेशी निरन्तर ओकर बिरुद्ध लड़त बा । एसे मधेश आ मधेशी ई देश के बचावे मे हि मदत कइले बा । एहिसे झुठ मुठ के खोखला राष्ट्रवादी आ देशभक्ति से काम ना चली । आखिर रउवे बताई, बा के राष्ट्रवादी ?


कमाल हासन – टटका खबर\nदेश अब संतोष कर सकेला कि चुनावन का बाद टूलकिट गिरोह कुछ दिन ले आराम करी. जइसन सफलता ऊ चहले रहुवे ओकरा के हासिल कर लिहलसि. अब देश में आक्सीजन के कमी, अस्पतालन में बेड के कमी, कोरोना के कहर, दवा खातिर गिड़गिड़ात लोगन के सोशल मीडिया पर लागल गोहार, शमशानन आ कब्रिस्तानन में मुर्दन


Big Boss में धमाल मचा चुकल बाड़े कई गो भोजपुरिया स्टार्स, जानें\nBig Boss: भोजपुरी एक्ट्रेस अक्षरा सिंह एह बेरा बिग बॉस ओटीटी में धमाल मचावतारी. उनकरा के लोग भोजपुरी के 'शेरनी' कहतारे. अक्षरा इंडस्ट्री में भी आपन अभिनय के जलवा देखा चुकल बाड़ी. ऐसे में आज भोजपुरी लोगन के बतावतानी उह स्टार्स के बारे में, जे बिग बॉस में पहली भी धमाल चुकल बा....\nमनोज भावुकSeptember 3, 2021,8:57 pm IST मनोरंजन, भोजपुरी न्यूज़\nBhojpuri में पढ़ें- बारिश पर बा एक से बढ़के एक सुपरहिट गीत\nई सावन-भादो से सिनेमा उद्योग हमेशा मलाइये चांपेला. गाना बा, 'मेरे नैना सावन भादो, फिर भी मेरा मन प्यासा'. बाकिर सिनेमा आ संगीत के मन एही मौसम में त प्यास बुझावेला. अइसनें ही सिनेमा जगत में बारिश में ढेरों गीत बा, जेवना के सनकर बरसात के मजा लेहल जाव सकेला. ...\nमनोज भावुकSeptember 1, 2021,11:29 am IST मनोरंजन, भोजपुरी न्यूज़\nBhojpuri: ट्रेजेडी क्वीन कहात रही मीना कुमारी, जीवन के अंत भी दुखद भइल\nजब मीना कुमारी4साल के रहली तबे बाल कलाकार के रूप में आपन करियर शुरू कइली अउरी 33 साल के अपना करियर में उ 92 गो फिल्म में काम कइली. मीना कुमारी फिल्मफेयर अवॉर्ड के पहिला विजेता रहली, उनके बैजु बावरा खातिर सर्वश्रेष्ठ अभिनेत्री के खिताब मिलल....\nमनोज भावुकAugust 25, 2021,5:03 pm IST भोजपुरी न्यूज़\nBhojpuri लोकगीतन के सहेज के मॉरिशस बना देले बा यूनेस्को के धरोहर, जानीं कइसे\nमॉरीशस के एगो संस्था के लोकगीतन के अकूत धरोहर सहेजे, सँवारे खातिर यूनेस्को विश्व पटल पर अमूर्त सांस्कृतिक धरोहर में शामिल कs लेहले बा अउरी एह घटना के भी बितले5साल भइल.ओह संस्था के नाम ह ‘गीत-गवाई’....\nमनोज भावुकAugust 23, 2021,12:49 pm IST भोजपुरी न्यूज़\nBhojpuri: लता जी के आवाज़ में गूँजल रहे भोजपुरी सिनेमा के पहिला राखी गीत\nभोजपुरी के दुसरके फिलिम ‘लागी नाहीं छूटे रामा’ में भारत के स्वर-कोकिला लता मंगेशकर के आवाज में एगो अइसन अद्भुत गीत बा जवन राखी पर आजो भोजपुरिया इलाका में गूँजत रहेला....\nमनोज भावुकAugust 20, 2021,11:57 am IST भोजपुरी न्यूज़\nBhojpuri: आज ह गुलजार साब के जन्मदिन, पढ़ीं कइसे गाड़ी के पेंटर से बनलें गीतकार\nगुलजार के जन्म 18 अगस्त 1934 के पंजाब के झेलम जिला में दीना में भइल जवन अब पाकिस्तान में बा. उनकर बाबू जी के दू गो बियाह रहे. गुलजार दुसरा बियाह से अकेले बेटा रहलें. उनके बाबू जी के नाम माखन सिंह कालरा अउरी माई के नाम सुजान कौर रहे....\nमनोज भावुकAugust 19, 2021,9:05 pm IST भोजपुरी न्यूज़, साहित्य\nBhojpuri:नदिया के पार से घर-घर के चंदन बन गइलें सचिन,भोजपुरी में भी कइलें मूवी\nजे भी हिन्दी सिनेमा भा भोजपुरी सिनेमा में रुचि रखेला, ऊ "नदिया के पार" फिल्म जरूर देखले होई. एह फिल्म से अभिनेता सचिन के पहचान चंदन के रुप में घर-घर में हो गइल रहे. आज चंदन यानी सचिन के जन्मदिन ह....\nमनोज भावुकAugust 17, 2021,3:54 pm IST भोजपुरी न्यूज़\nBhojpuri: जॉनी नाम के दूगो कॉमेडियन जे स्क्रीन पर आवस त दर्शक के हँसा देस लोग\nकेहू के हँसावल बहुत टेढ़ काम ह, बाकिर ई जेकर पेशा होखे उ हँसावे के, गुदगुदावे के आ बाते-बात में गहिरा बात कहि जाये के खूब हुनर जानेला. आज बात होई अइसने दू गो महान शख्सियत के. जब उ लोग स्क्रीन पर लउकेला त ओकरा भावहीन चेहरा के देख के भी दर्शक हँसे लागेला....\nमनोज भावुकAugust 16, 2021,10:14 am IST भोजपुरी न्यूज़\nBhojpuri में भी बनल बाटे कई गो सुपरहिट देशभक्ति फिल्म, जरूर देखीं\n15 अगस्त भारत के इतिहास में हमेशा सबसे बड़ तिथि के रूप में इयाद कइल जाई. सभे अपना स्तर पर एह उत्सव में हिस्सा ले रहल बा, रउआ सभे भी लीं. हम एह उत्सव के खास बनावे खातिर रउआ लोग के वाचलिस्ट खातिर भोजपुरी के देशभक्ति फिल्म के बारे में बता रहल बानी....\nमनोज भावुकAugust 13, 2021,12:55 pm IST भोजपुरी न्यूज़\nB'day spl: 80-90 के दशक के जवान दिलन के चाँदनी आ सुंदरता के देवी रहली श्रीदेवी\nयश चोपड़ा के निर्देशित फिल्म चाँदनी में श्रीदेवी के टाइटल रोल एतना पसंद कइल गइल कि ओमें पहिनल उनके सलवार कमीज अउरी दुपट्टा के डिजाइन के एतना क्रेज बढ़ल कि देश के हर छोट-बड़ शहर में चाँदनी नाम से ओकर कॉपी बेचाए लागल....\nमनोज भावुकAugust 12, 2021,1:13 pm IST भोजपुरी न्यूज़\nB'day spl:फूलन देवी के मजबूरी से मजबूती आ फेर राजनीति के सफर, जे पर बनल फिल्म\nफूलन देवी पहिले त महिला डाकू रहली आ दूसरा कि खूंखार डाकू. इहे कारण रहे कि फूलन के चर्चा आस पास होखे लागल. फूलन देवी के कहानी बड़ा नाटकीय बा. शेखर कपूर उनका पर फिल्म ‘बैन्डिट क्वीन’ बनवले जवन एगो कल्ट क्लासिक सिनेमा के रूप में आजुओ जानल जाला....\nमनोज भावुकAugust 10, 2021,12:12 pm IST भोजपुरी न्यूज़\nBhojpuri: सांवर अभिनेत्री जब पड़ली गोरकी पर भारी, खूब बिखेरली जादू\nफिलिम इंडस्ट्री में जादातर गोर हिरोइन के डिमांड रहेला. सांवर हिरोइन के अक्सर साइड कैरेक्टर के रोल ही मिलेला. हालांकि, एकरा बावजूद अगर कवनो सावर हीरोइन के लीड रोल करेके मौका मिल जाला त उ छा जाली. एकर कएगो उदाहरण बा. भोजपुरी फिल्म में भी साँवर अभिनेत्री आपन जलवा देखवले बाड़ी....\nमनोज भावुकAugust 9, 2021,2:23 pm IST भोजपुरी न्यूज़\nBhojpuri:झोपड़पट्टी के चांद के खूबसूरती रही मधुबाला, देख अंटक जाए हीरो के प्राण\nमधुबाला के जन्म दिल्ली में पश्तुन परिवार में भइल रहे. उ लोग झोपड़पट्टी में रहत रहे आ उनके बाबूजी अताउल्लाह खान एगो तंबाकू कंपनी में नोकरी करस. अपना गुस्सैल मिजाज के चलते जब नोकरी से निकाल दिहल गइलें त मधुबाला के मुड़ी पर परिवार के जिम्मा आ गइल. उ7साल के उमिर तब आकाशवाणी में लइकन के प्रोग्राम में गावे लगली....\nमनोज भावुकAugust 6, 2021,12:56 pm IST भोजपुरी न्यूज़\nआज हम सबके प्रिय किशोर दा के जन्मदिन ह.4अगस्त 1929 के खंडवा में पैदा भइल किशोर दा के बचपन के नाम आभास कुमार गांगुली रहे. जानीं आभास से किशोर बने के सफरनामा......\nमनोज भावुकAugust 4, 2021,10:54 am IST मनोरंजन, भोजपुरी न्यूज़


Irrfan khan Birth Anniversary know All About his career Bhojpuri - Bhojpuri: अभिनय के जादूगर इरफान के संघर्ष कथा भी एगो फिलिमे बा, जानीं कइसे – News18 हिंदी\nBhojpuri: अभिनय के जादूगर इरफान के संघर्ष कथा भी एगो फिलिमे बा, जानीं कइसे\nजब रियलिस्टिक सिनेमा निर्माण अपना उठान पर बा, जब ओटीटी के अइला के बाद कंटेंट ही किंग बा, अगर अइसन समय में इरफान रहितें त का गजब होइत! जवन जादू बॉक्स ऑफिस कलेक्शन आ सिनेमाघर में फुटफॉल के बेरा सीमित हो गइल रहे, उ जादू इरफान जइसन अभिनय के जादूगर एह बेरा देखा सकेला. काहें कि अब ओटीटी पर लोग सार्थक सिनेमा देखे जाता.\nLast Updated : January 07, 2022, 15:40 IST\nइरफान अगर जीवित रहितें त आज 56 साल के रहितें आ फ़िल्म प्रेमियन के साथे आपन जन्मदिवस मनावत रहितें. 2020 में कोरोना काल के दौरान ही उनके लमहर बीमारी के बाद देहांत हो गइल रहे. उ ब्रेन ट्यूमर के अंतिम स्टेज से लड़त लड़त एगो बेहतरीन फ़िल्म भी शूट करके गइलें जवन रहे उनके हिट फिल्म हिंदी मीडियम के सीक्वल अंग्रेजी मीडियम. इरफान के आलोचक भी उनका से प्यार करें, अइसन रहे उनके करिश्मा. जब उ कैमरा के सामने आवस त बुझइबे ना करे कि उ अभिनय करत बाड़ें. एतना एफर्टलेस अभिनय कि सह कलाकार भी सोचे पर मजबूर हो जाव. ओकरा लागे कि ई अभिनय नइखन करत, शायद उ किरदार के जी रहल बाड़ें.\nअक्षय कुमार एगो साक्षात्कार में इरफान के सामने ही कहलें कि जब हम इनका साथे फ़िल्म करत रहनी त इरफान कैमरा के सामने आवस आ बिना कवनो विशेष हरकत के आपन किरदार सहजता के साथे निभावे लागस. कई बार हम सोचीं कि अब ई कुछ करिहें अब कुछ करिहें तबले सीन खतम. एतना सहजता अभिनय में पता ना कइसे ले आवेलें इरफान! अक्षय अउरी इरफान के साथ में फ़िल्म आइल बा. पहिला ‘आन – मेन एट वर्क’ जे में उ एगो गैंगस्टर रहलें आ अक्षय पुलिस वाला. फेर दुनु जाना एगो अउरी फ़िल्म थैंक यू में साथे लउकल लोग.\nइरफान के पूरा नाम इरफान खान रहे. बाकिर उ एक बार टीवी पर साक्षात्कार देत एगो मौलाना के खूब लतड़लें अउरी कहलें कि अगर इरफान नाम से लोग उनके ना जानित त उ ई नामो हटा लेतें. दरअसल इरफान अध्यात्म के तरफ झुकाव रखस. उनके कठमुल्लापन से बहुत घृणा रहे. उनका खातिर मानवता सर्वोपरि रहे आ एही के चलते उनके आपन कौम के कट्टरपंथी लोग बड़ा नफरत करे. इहे कारण रहे कि जब इरफान के दुर्भायपूर्ण मृत्यु भइल त ई वर्ग मातम के जगह हर्ष मनावल. जबकि पूरा विश्व उनका असमय विदाई से दुख के सागर में डूबल रहे. इरफान अभिनय के अध्यात्म से जोड़ के देखस आ एही के चलते उनका काम में रउआ एगो कनेक्शन मिली, एगो आध्यात्मिक जागरण के बोध लउकी.\nइरफान क्रिकेटर बने से चूक गइलें\nइरफान ओइसे त टायर व्यवसायी के घरे पैदा भइलें बाकिर उनके घर से बहुत सपोर्ट ना मिलल. साहिबजादे इरफान खान के जनम राजस्थान के जयपुर के टोंक में भइल रहे. उनके माता जी चाहत रहली कि इरफान अंग्रेजी पढस आ बड़हन अफसर बनस. उनके सरकारी स्कूल से निकाल के अंग्रेजी स्कूल में दाखिला करा देली बाकिर उनके मन अंग्रेजी में ना लागे. एही के चलते रोज उनका सजा मिले.\nइरफान क्रिकेटर भी बने के चाहत रहलें आ सीके नायडू ट्रॉफी में अंडर 23 टीम में सेलेक्शन भी हो गइल रहे. उनके एकरा बाद सीधे फर्स्ट क्लास क्रिकेट खेले के मौका मिले वाला रहे बाकिर उनके परिवार के सपोर्ट ना रहे एही के चलते उ क्रिकेटर ना बन पवलें. बाकिर उ अपना मामा के जब थिएटर में काम करत देखलें त उनके अभिनय में जाये के मन कइल आ उ एनएसडी के स्कॉलरशिप पर अभिनय सीखे दिल्ली चल अइले. एनएसडी के प्रशिक्षण पूरा भइला के बाद उ काम पावे खातिर संघर्ष करे लगलें.\nहॉलीवुड के चहेता बने से पहिले रहलें एसी मैकेनिक\nइरफान एक समय में हॉलीवुड के चहेता बन गइलें. उनके उहां के डायरेक्टर अपना हर फ़िल्म में लेबे खातिर बेकल होखे लगलें बाकिर इरफान हिंदी सिनेमा से आपन प्यार कबो कम ना होखे दिहलें अउरी इहाँ खातिर काम करत रहलें. इरफान जब संघर्ष के दिन में रहलें त आपन रोजी रोटी खातिर एसी मैकेनिक के काम करे लगलें. एही दौरान उ एक बार राजेश खन्ना के घरे एसी रिपेयर करे गइलें. जब उहाँ उ राजेश खन्ना के थाट बाट अउरी प्रसिद्धि देखलें त भौंचक हो गइलें आ एकदम सोच लिहलें कि उनके बड़का फिल्म एक्टर बने के बा, जवन पूरा भइबो गइल.\nइरफान 30 साल के करियर में हिंदी, अंग्रेजी, उर्दू, पंजाबी, बंगाली, मराठी भाषा के फिल्मन में काम कइलें. उ टीवी शो में भी बहुत प्रसिद्ध रहलें, उनके चंद्रकांता के रोल के बाद सबसे ढेर प्रसिद्धि मिलल. उनके एगो नेशनल फ़िल्म अवार्ड, एशियन फ़िल्म अवार्ड, छव गो फिल्मफेयर अवार्ड मिलल. उनके करियर में 80 गो के लगभग फ़िल्म रिलीज भइल.\nTags: Bhojpuri Articles, Bhojpuri News, Irrfan Khan, News on Irrfan Khan\nFIRST PUBLISHED : January 07, 2022, 15:37 IST


Abhinav Kumar Giri's Page - JaiBhojpuri.com\nAbhinav Kumar Giri\nMaleMeerut,UPIndia Like0members like this\nBlog PostsDiscussionsEventsGroupsPhotosPhoto AlbumsVideos Abhinav Kumar Giri's Likes Abhinav Kumar Giri's Page\nशशि कुमार सिंह (SHASHI) leftacomment for Abhinav Kumar Giri"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Aug 15, 2012Rajeev Mishra "राजीव भोजपुरिया" leftacomment for Abhinav Kumar Giri"भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Aug 15, 2011शशि कुमार सिंह (SHASHI) leftacomment for Abhinav Kumar Giri"प्रणाम आ जय भोजपुरी\nजय भोजपुरी"Aug 15, 2011Admin leftacomment for Abhinav Kumar Giri"अभिनव जी, जय भोजपुरी डॉट कॉम पर राउर स्वागत बा..."Aug 17, 2009Abhinav Kumar Giri is nowamember of JaiBhojpuri.comAug 17, 2009 Welcome Them! RSS\nAt 9:31am on August 15, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 9:10pm on August 15, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई ,इश्वेर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 12:13am on August 15, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 1:10am on August 17, 2009, Admin said… अभिनव जी, जय भोजपुरी डॉट कॉम पर राउर स्वागत बा... No comments yet!


मेहरारुवन के अपमान करे वाला नसीमुद्दीन सिद्दीकी पर मुकदमा दर्ज – टटका खबर\nशुक का दिने यूपी भाजपा के उपाध्यक्ष पद से हटावल गइल दयाशंकर सिंह के पत्नी स्वाति सिंह आ महतारी का तरफ से बसपा नेता नसीमुद्दीन सिद्दीकी आ अउरिओ लोग का खिलाफ मुकदमा लिखावल गइल, मायावती के तुलना वेश्या से कइला का खिलाफ बसपा के लोग दयाशंकर सिंह का खिलाफ जुलूस निकलले रहुवे आ उहो लोग ओही तरह के भाषा दयाशंकर सिंह के बहिन बेटी का बारे में क दिहल. खुद मायावतिओ राज्यसभा में असंयमित हो गइल रही बाकिर ओह गरी का माहौल में एह बाति के अनदेखी क दीहल गइल. अब एके तरह का अपराध ला दू तरह के प्रतिक्रिया कवनो तरह जायज ना ठहरावल जा सके. जवन कार्रवाई दयाशंकर सिंह का खिलाफ होखत बा वइसने कार्रवाई नसीमुद्दीनो का खिलाफ होखे के चाहीं.\nस्वाति सिंह के जवाबी कार्रवाई से भाजपा के संजीवनी मिल गइल आ ऊ पूरा मुद्दा के पलटु के बसपा के बचाव के मुद्रा मे आवे ला मजबूर क दिहलसि. अब भाजपा पूरा तरह से मजबूत पायदान पर खड़ा बिया आ मायावती के साबित करे के होखी कि ऊ नारी सम्मान के कदर करेली. शुक का दिने भाजपा यूपी में जोरदार प्रदर्शन करे के योजना बनवले बिया. बेटी के सम्मान में, भाजपा मैदान में के नारा का साथ बसपा के कठघरा में खड़ा करावे के योजना बा. अति उछाह में बसपा के लोग खुदे अपना के संकट में डाल लिहले बा.\nभाजपा के एही बीचे एगो बढ़िया बेंवतगर महिला नेता फाँवे में मिल गइल बा स्वाति सिंह का रूप में आ भाजपा में स्वाति सिंह के आगा ला आवे के अभियानो शुरु हो गइल बा.\nदुख के बात बा कि मायावती में भाजपा वाला साफगोई नइखे लउकत आ ऊ अपना नेतन के बचाव करे में लागल बाड़ी जबकि उनुका चाहत रहुवे कि नसीमुद्दीन के बसपा से निकाल के नारी सम्मान ला आपन प्रतिबद्धता देखवती.\nTags: दयाशंकर सिंह, नारी सम्मान, मायावती, स्वाति सिंह


विहिप चुनाव में हार का बाद तोगड़िया गुट के बवाल – टटका खबर\nअहमदाबाद, 14 अप्रैल (वार्ता). विश्व हिन्दू परिषद के इतिहास में पहिला बेर करावल गइल चुनाव में अपना खेमा के करारी हार से खोंखियाइल प्रवीण तोगड़िया गुट आजु अहमदाबाद में विहिप के प्रदेश मुख्यालय पर जम के नारेबाजी कइलें आ बवाल कटलें.\nअंतर्राष्ट्रीय अध्यक्ष पद खातिर भइल चुनाव में चुनाव में अपना समर्थक राघव रेड्डी के विष्णु कोकजे से मिलल करारी हार का बाद तोगड़िया गुरूग्राम में पत्रकारन से कहलें कि उनुका के संगठन से निकले ला मजबीर क दिआइल बा काहे कि ऊ अयोध्या में राममंदिर बनवावे के मांग बराबर उठावत रहेलें आ एकरा के छोड़े ला राजी नइखन.\nप्रधानमंत्री नरेन्द्र मोदी के आलोचक रहल तोगड़िया अब 17 अप्रैल से अहमदाबाद में बेमियादी अनशन करे के एलानो कइले बाड़न. कहत त नइखन बाकिर अनेसा बा कि ऊ कवनो नया संगठन के एलानो कर सकेलें.


मगल पाण्डेय बलिदान दिवस – Anjoria\nApr 9, 2013 भोजपुरी समाज, मंगल पाण्डेय\nभारत के पहिलका स्वाधीनता संग्राम के पहिलका शहीद सेनानी मंगल पाण्डेय के 156वां बलिदान दिवस का मौका पर दिल्ली के कंस्टीट्यूशन क्लब में भोजपुरी समाज दिल्ली काल्हु ८ अप्रेल के एगो श्रद्धांजलि सभा आ विचार गोष्ठी क आयोजन कइलस. एह सभा के संबोधित करत भोजपुरी समाज के अध्यक्ष अजीत दुबे मंगल पाण्डेय के भारत के आजादी के असली सूत्रधार बतावत कहलन कि मंगल पाण्डेय के शहादत देश में राष्ट्रीय चेतना आ नवजागरण के एगो नया लहर पैदा कइलसि जवन देश के आजादी ला बाद में भइल आंदोलनन के प्रेरणा आ दिशा दिहलसि.\nकार्यक्रम के मुख्य अतिथि आ लोकसभा उपाध्यक्ष करिया मुंडा कहलन कि हमनी के देश के इतिहास हमहन के पुरखन के निःस्वार्थ देश भक्ति, अदम्य साहस, वीरता, त्याग, तपस्या आ बलिदान से भरल बा. ओह लोगन के प्रासंगकिता आजुओ मौजूद बा आ जरूरत एह बात क बा कि हम अपना पुरखन का बारे में पढ़ीं. उनुका बारे में जानीं, ओह लोगन पर गर्व करीं आ ओह लोग से प्रेरणा लीं. देश के जनमानस में मंगल पाण्डेय के याद बनवले राखे ला भोजपुरि समाज केंद्र आ दिल्ली सरकार से कुछ मांग कइलसि. जइसे कि सी.बी.एस.ई. समेत देश के सगरी केंद्रीय बोर्ड का किताबन में शहीद मंगल पाण्डेय के क्रांतिकारी जीवनी के शामिल कइल जाव, पूर्वांचल इलाका से चले वाली कवनो प्रमुख एक्सप्रेस रेलगाडी के नाम शहीद मंगल पाण्डेय के नाम पर राखल जाव आ दिल्ली के कवनो बड़हन पार्क, मेट्रो स्टेशन, बस टर्मिनल आ अस्पताल के नामकरण शहीद मंगल पाण्डेय के नाम पर कइल जाव.\nदिल्ली के मुख्यमंत्री के संसदीय सचिव आ विधायक मुकेश शर्मा ने दिल्ली सरकार क ओर से भरोसा देत कहलन कि मंगल पाण्डेय के विचार जन्दा राखे ला उत्तम नगर में जल्दिए बने जात अस्पताल के नाम मंगल पाण्डेय के नाम पर राखल जाई आ बाकिओ मांगन पर विचार कइल जाई.\nकेंद्रीय मंत्री रहल अनिल शास्त्री कहलन कि मंगल पाण्डेय के नाम पर देश में एगो नया केंद्रीय विश्वविद्यालय स्थापित करे के चाहं आ ऊ एह बात के माँग भोजपुरी समाज के माध्यम से प्रधानमंत्री से करीहें.\nएह मौका पर सांसद शत्रुघ्न सिन्हा, राज्यपाल आ केंद्रीय मंत्री रहल भीष्म नारायण सिंह, दिल्ली विधानसभा अध्यक्ष डा॰ योगानंद शास्त्री, कांग्रेस नेता डा॰ भोला पाण्डेय वगैरहो आपन विचार रखलें. कार्यक्रम के संचालन भोजपुरी समाज दिल्ली के वरिष्ठ उपाध्यक्ष प्रभुनाथ पाण्डेय कइलन. एह मौका पर इंडियन स्कूल आफ म्यूजिक के विद्यार्थी देशभक्ति गीत गवलें.\n(भोजपुरी समाज के हिन्दी प्रेस विज्ञप्ति से)


भोजपुरी कहानी अनोखा रिस्ता | सौरभ भोजपुरीया | जोगीरा\nHome भोजपुरी साहित्य भोजपुरी कथा-कहानी भोजपुरी कहानी अनोखा रिस्ता | सौरभ भोजपुरीया\nपरनाम ! स्वागत बा राउर जोगीरा डॉट कॉम प, आईं पढ़ल जाव भोजपुरी कहानी अनोखा रिस्ता, कहानी के लेखक बानी अभियन्ता सौरभ भोजपुरीया जी। पढ़ीं आ आपन राय जरूर दीं कि रउवा अभियन्ता सौरभ भोजपुरीया जी लिखल भोजपुरी कहानी ( Bhojpuri Kahani) कइसन लागल आ रउवा सब से निहोरा बा कि अगर रउवा सब के रचना अच्छा लागल त शेयर क के आगे बढ़ाईं।\nबात 15 बारिष पाहिले के ह ! ऐसे दिन तारीख ठीक से नईखे याद । महीना जनवरी फरवरी के रहे । जाड़ हाड में समाये वाला पड़त रहे । अचानक से हमार तबादला दोसर जगह भा गईल । जाड़ा के रात आ सफर इ सोच के ही मन काँप जाव । खैर उ रात भी आ गईल जाये वाला । ट्रेन के तत्काल टिकट करवा के तैयारी करे लगनी जाये के ।\nपुरान जगह छूटला के गम आ नवका जगह जाये के उत्साह में आपन शीट पर बइठ गईनी । धीरे धीरे आउर लोग बोगी के आवे लागल आ आपन सामान ठुसे लागल ।आगे बढे लगनी आपन गंतब्य जगह खतीर । खिड़की से गेहू के खेत आ मोजर टिकोरा से आम के गाछ लदल रहे । पियर पियर सरसो से खेत दुल्हिन नीयन लागत रहे । धीरे धीरे ट्रेन दुधिया रौशनी में नहाये लागल रहे । यात्री के उतरे चढ़े वाला क्रम चालू रहे । आगीला दिन में हमार बोगी में भीड़ कम हो गईल । खिड़की से बाहर के शीन देखत रहनी । ऊँचा ऊँचा पहाड़ पर्वत से उतरत झरना , इतरात बलखात नदी नाला, के पानी चानी जईसे चमकत रहे ।।\nदुपहरिया के बाद फिर हमारा बोगी में सब शीट पर यात्री आ गईले । ज्यादा यात्री के वजह से शोर गुल बढ़ गईल । हम सुते के कोशिश करत रहनी जइसे आँख लागल । तबले ईगो बुजुर्ग महिला के आवाज सुनाईल बेटा ! ! हमनी के लगे सामान ज्यादा बा ऐसे इ तहरा शीट के नीचे हमनी के कुछ सामान रख देत बानी । कवनो तकलीफ ना नु होइ तहरा ? ना आम्मा कवनो दिखत ना रख दी । कही के हम सूत गईनी । रात के खाना खा के हम फिर सुत गईनी । सुबह अलार्म बाजल ता उठनी | हमार मंजिल आ गईल रहे । हम उतरे खातीर आपन बैग शीट के नीचे से निकलनी । बैग निकलते हमार आंख फाटल के फाटल रह गईल । काहे की हमार बैग बदला गईल रहे । हम मायुश हो के सोचे लगनी की का करी !! बैग पुलिस के दे दी ?? की कही रास्ता में फेंक दी एमे कवनो चोरी के सामान ता नईखे ?? बाकिर ऊ आम्मा हमरा साथै आइसन काहे करीहे ?? अईसन हजारो सवाल में डूबल हम रेक्सा पकड़ के रूम पर आ गईनी ।\nएक दिन बितला के बाद सोचनी की एक बेर इ बैग के खोल के देखी की का बा एमे । बैग के ताला तुड़ के खोलनी । इ बेर फेर हमार आँख फाटल के फाटल रह गईल । बैग के भीतर सोना चांदी के गहना आ कीमती साड़ी कपडा रहे । मन खुश हो गईल । कबो मन करे की पुलिस के खबर का दी !! कबो मन करे की बेटा रख ले हरिचन्द्र बनला के काम नइखे । इ उधेड़ बुन आ घबराहट से हमार पसीना छूटे लागल ।\nकुछ देर सोचला के बाद हम फैसला लिहनी की इ बैग के हम वापिस करेम । बाकिर केइसे करबा बेटा तहरा लगे ता कवनो पता बा ना ?? इ फेर हमरा सैतानी मन के जबाब रहे । हनुमान जी के मंदिर लगे रहे गइनी आ गोहार लागैनी की हमरा के इ बोझ से मुक्ति दिलाई । हम रूम पर वापीस आ गईनी । बेग के सब समान के तलासी लेबे लगनी । बहुत देर के बाद साड़ी में एगो छोट पर्ची मिलल जवना पर दोकान के टेलीफोन नॉ लिखल रहे । बहुँत मुश्कील से ओ नम्बर से बात भईल ता पता चलल की कवनो शर्मा जी के बारे में जवन हमरा शहर से दू सौ किलो मिटर के दुरी पर रहलन ।\nहम बैग लेके चलल देहनी आधा अधूरा जानकारी लिहले । रात में पहुँचनी ओ पता के नजदीकी स्टेसन पर । कैइसहु रात गुजार के बस पकड़ के सुबह ओ पता के आस- पास पहुँचनी । बहुँत मुश्किल होत रहे खोजे में लगभग दुपहरिया हो गईल बिना ख़इले पियले । पास के एगो चाय के दुकान पर चाय पीयत रहनी ता उहवाँ कुछ लोग बात करत रहे … की शर्मा जी के कवनो चोर ट्रैन में बैग चोरी कर लेहलश जवना के चलते शर्मा जी के हालत बहुँत खराब बा ।\nहम पास में जा के पूछनी ता मालूम चलल शर्मा जी के घर । घर पर सब के हूँ उदास रहे । उ आम्मा शर्मा जी के चारपाई के लगे बैइठ के रौवत रहली । हम अम्मा से पूछनी की आम्मा हमरा के पहिचानत बाड़ू ?? आम्मा …उ ट्रैन में तू ही रहला ऊहे नु ! ! ! ??\nअतना सुनते आस – पास के कुछ नवजवान हमरा के चोर समझ के अधमरा कर देहलश लोग । बहुँत मुश्कील से आपन जान बचवनी । आ शर्मा जी से आपन सब बात बतावनी की हम उ बैग के वापीस केरे आईल बानी । रउवा आपन सामान मिला ली की सब बा कि ना ! अतना सुनते शर्मा जी खटिया से उठ के बइठ गईनी । अम्मा आ शर्मा जी के सामने बैग खुलल ता सबकर ख़ुशी के ठिकाना ना रहे । अम्मा शर्मा जी आशीर्वाद दे रहे लोग । बाकिर नवजवान लोग माफी माँगत रहे लोग अपना करनी पर । हमार दर्द से हालात खराब होत रहे बाकिर ओ परिवार के ख़ुशी के आगे हम दर्द के भुला गईनी ।\nकुछ देर रुकला के बाद हम आपन बैग लेके वापीस जायेके आज्ञा मँगनी। ता कुछ बुजुर्ग लोग राय दिहलाश की इ लईका के कुछ रूपिया इनाम में दे दिहल जाओ ताकी ओ कर ट्रैन के किराया हो जाओ । शर्मा जी आ अम्मा दुनो लोग आईल लोग आ बिनती कइल लोग रुके के आ पैसा ले लेबे के । हम उ गहना आ कपडा के बारे में पूछनी ता पता चलल की शर्मा जी के बेटी के2दीन के बाद शादी बा । हम कहनी की आम्मा हम एकही शर्त पर रुकेम । हम इ इनाम उ बेटी के हाथ से लेम जेकर शादी होख़े वाला बा ??? हम एक बेर ओ लईकी से मिले के चाहत बानी ! बड़ी मुस्किल से हमरा सामने एगो पियर हर्दी लागल गुड़िया जइसन लईकी आईल ।\nहम कहनी बहिन इ बैग पहुँचावे के चलते हम आपन साईट पर जॉइनिंग ना कर पवनी जवना के चलते । आज हमरा के नोकरी से निकाल दिहल गईल । आ हमार पैसा भी खर्च हो गईल मार तक खैनी दर्द साहनी । हम तहरे हाँथ से ईनाम लेम । हमार बिनती बा की तू इनकार मत कारिहा देबे से । बोला देबू नू ??\nहम कहनी .. हमरा कलाई पर ईगो राखी बाँध दा इ हमरा खातीर बहुँत बड़हन ईनाम होई । अतना सुनते आम्मा आ शर्मा जी दुनो लोग हमार देह पकड़ी के रोवे लागल लोग । राखी ता ना मिलल बाकिर उ (बेटी ) बहीन आपन चुनरी के कोर फाड़ी के हमार कलाई पर बंधली ।\nदू दीन बाद ओ बहिन के डोली में बिदा कइला के बाद । हम वापिस चलल आईनी । नोकरी छुटला से करोड़ गुना ख़ुशी बहिन मिलला के रहे आ बा ।।।\nपिछला लेखआकाश पांडेय जी के लिखल भोजपुरी भाषा प कविता\nअगिला लेखबेटी बिलाप | सत्येन्द्र सिताबदियारवी


वैष्णो देवी खातिर गोरखपुर से खास रेलगाड़ी – टटका खबर\nवैष्णो देवी खातिर गोरखपुर से खास रेलगाड़ी\nअबकी का दशहरा में वैष्णो देवी दर्शन करे जाए वाला श्रद्धालुअन खातिर रेलवे गोरखपुर से जम्मू खातिर दू गो खास रेलगाड़ी चलाई जवन १५ अक्टूबर से २५ अक्टूबर का बीच चऊदह फेरा करीहे दँ. गोरखपुर से हर सोमार आ बुध का दिने ई गाड़ी दुपहरिया बारह बजि के दस मिनट पर खुलल करीहें सँ. वापसी में जम्मू से हर मंगल आ बियफे का दिने दुपहरिया बारह बजि के पचीस मिनट पर ई रेलगाड़ी खुलल करीहें सँ.\nTags: वैष्णो देवी


15 फरवरी से देशभर में रिलीज होखे जात बा ‘‘रखवाला’’ – Anjoria\nसिनेमा भोजपुरी के मशहूर निर्देशक असलम शेख के होम प्रोडक्शन फिलिम ‘रखवाला’ 15 फरवरी से देश भर में रिलीज होखे जात बा. असलम शेख प्रोडक्शन्स आ सुजीत तिवारी के सी.पी.आई. मूवीज के एह प्रस्तुति के निर्माता हउवें इश्तियाक शेख ‘बंटी’ आ रीतू शर्मा.\nसुपरस्टार निरहुआ एहमें पुलिस इंस्पेक्टर के भूमिका में बाड़न आ उनकर नायिका बाड़ी प्रतिभाशाली अदाकारा रिकूं घोष. फिलिम में एक्शन, इमोशन, ड्रामा का साथ ही मधुर गीत संगीतो सुने के मिली.\nएह फिलिम में अवधेश मिश्रा, संजय पाण्डेय, बृजेश त्रिपाठी, माया यादव, संतोष श्रीवास्तव, उल्हास आ मनोज भावुक वगैरहो के प्रमुख भूमिका बा.\nनिर्देशक असलम शेख बतावत बाड़ें कि एह फिलिम में मौजूदा सिस्टम के दोष उजागर कइल गइल बा. कहलन कि ई उनकर ड्रीम प्रोजेक्ट ह.\nफिलिम के शूटिंग जौनपुर आ मुंबई में करावल गइल रहे, गीतकार विनय बिहारी आ प्यारेलाल यादव, संगीतकार धनंजय मिश्रा, सह निर्माता विक्की ककड़, आ बिल्किस शेख, अउर कार्यकारी निर्माता अशोक कक्कड़ हउवें. एकर गाना ‘सईया लईका नीहन सुत जाता कोरा में’ त अबहियें से लोकप्रिय हो गइल बा.\nकेरला स्ट्राईकर आ ‘भोजपुरी दबंग’ के भिड़न्त 16 फरवरी के


वनप्लस 6T McLaren Edition Price in India, Full Specs - 2nd April 2020 | Digit\nवनप्लस 6T McLaren Edition\nCurrent Best Price of वनप्लस 6T McLaren Edition is ₹ 0\nवनप्लस 6T McLaren Edition Specifications\nमॉडल : OnePlus 6T McLaren Edition\nरंग : McLaren Papaya Orange\nउत्पाद के नाम : OnePlus 6T McLaren Edition\nवनप्लस 6T McLaren Edition Brief Description\nवनप्लस 6T McLaren Edition Smartphone 6.41 -इंच स्क्रीन Optic AMOLED के साथ आवेला, जौना के रेज़ल्यूशन 1080 X 2340 पिक्सल तथा पिक्सल घनत्व 402 पर इंच बा | फोन 2.8 GHz Octa कोर प्रोसेसर से संचालित बा और एकर रैम 10 GB बा. वनप्लस 6T McLaren Edition Android 9.0 ओएस पे काम करेला.\nवनप्लस 6T McLaren Edition Smartphone January 2019 मे लॉंच भईल रहे|\nई स्मार्ट्फोन 10 GB रैम के साथ आवेला|\nवनप्लस 6T McLaren Edition मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nवनप्लस 6T McLaren Edition के कैमरा मे Auto Focus,Face Detection,HDR,Panorama Mode,Geo-tagging,Touch Focus,Digital Zoom,Video Recording लोड बा|\nWriteareview on वनप्लस 6T McLaren Edition


भोजपुरी में देश दुनिया के खबर (मंगल, 19 मई 2015) – टटका खबर\nतीन देशन के यात्रा पर निकलल पीएम मोदी काल्हु दक्खिन कोरिया में भारतीय समुदाय के संबोधित करत कहलन कि ऊ मक्खन पर ना पत्थर पर लकीर खींचेले. काहें कि उनुका सोझा देश के सवा सौ करोड़ लोग ले विकास चहुँपावे के बा. कहलन कि ऊ ओह लोगन में से ना हउवन जे अपना ला आसान राह चुनेला. ऊ त चुनौतियन का बीच आपन राह निकालल जानेलें.\nअपना अस्तित्व खातिर लड़त नीतीश कुमार के कहना बा कि जदयू के जनता परिवार में विलय करे के फैसला आखिरी बा आ एकरा के क के देखावल जाई. कहलन कि विलय का राह में आइल तकनीकि बाधा पार करे के कोशिश कइल जात बा. असल में नीतीश जानत बाड़न कि अपना गलत फैसला से ऊ बिहारे के ना अपनो के मुसीबत में डाल लिहले बाड़न आ लाजे साँच मान नइखन पावत. ओने राजद जदयू के मजबूरी जानत हालात के पूरा दूह लेबे के फेर में लागल बावे. लालू के राजद बिहार में अपना के सबले बड़का दल मान के चलत बा आ ओकरा हिसाब से कवनो गठबन्हन में ओकर बात चले के चाहीं.\nसोमार का साँझे आइल आन्ही बरखा का बीच ठनका गिरला से बलिया के सुरहा ताल का लगे शिवपुर गाँव का एगो मड़ई मे बरखा से बाचे खातिर लुकाईल डेढ़ दर्जन लोग झँउस गइल.\nरंगदारी वसूले खातिर दबाव बनावत बदमाश मऊ ज चिरैयाकोट में एगो बाईक के शो रुम पर गोली चला के दहशत पसारे के कोशिश कइलन. फायरिंग का बाद शो रुम के मुनीम के फोन क के फेरू रंगदारी देबे खातिर हड़कवले सँ. एह सब से नाराज लोग सड़क जाम क दीहल जवना के अपर पुलिस अधीक्षक के भरोसा दिअवला का बाद हटावल गइल.\nझूठ का सहारे आपन राजनीति चमकावे के कोशिश करे में लागल राहुल गाँधी बार बार अमेठी के फूड पार्क रद्द होखे के सवाल उठावत बाड़न. जबकि ई फूड पार्क उनुके महतारी सोनिया गाँधी के इशारा पर चले वाला सरकार के शासन में रद्द क दीहल गइल रहे. बाकिर राहुल गाँधी के बयान के सूई एही बात पर अटकल बा कि मोदी सरकार अमेटी के लोग से बदला निकालत बिया.\nआम आदमी का बीच एह बात के चरचा आम हो गइल बा कि नेताजी सुभाष चन्द्र बोष के हत्या जवाहर लाल नेहरू के शासन काल में स्टालिन से करवा दीहल गइल रहुवे आ एही चलते नेताजी के मौत से जुड़ल बात के जगजाहिर ना होखे दीहल गइल. अब पता ना कवना मजबूरी में मोदीओ सरकार एह बात से कन्नी काटत लउकत बिया. नेताजी के परपोती राजश्री अब एह मुद्दा पर देश भर में अभियान चलावे के योजना बनवले बाड़ी जवना के नेताजी के ड्राइवर रहल कर्नल निजामुद्दीन के अगुअई में चलावल जाई.\nदिल्ली के उपराज्यपाल से बेमतलब के रार बेसहले केजरीवाल आजु आपन ओरहन ले के राष्ट्रपति का दरबार में हाजिरी लगइहें. पिछला बेर त राष्ट्रपति केजरीवाल के भारत के संविधान उपहार में दिहले रहले. इशारा रहुवे कि बाबू पहिले संविधान पढ़ ल. बाकिर केजरीवाल पर कुरसी के नशा अइसन चढ़ल बा कि उनुका लागत बा कि दिल्ली में सबकुछ उनुके हिसाब से चले के चाहीं.\nमुंबई के एगो अस्पताल में रेप के शिकार बनल आ बाद में मरल जइसल हाल में चल गइल नर्स अरुणा शानबाग के मौत घटना के 42 साल बाद काल्हु हो गइल. एह बीच उनकर जिनिगी मरलो से बदतर रहुवे आ बाकी नर्सन के कई पीढी अपना लगातार मेहनत से उनुका के अतना दिन ले जिअवले रखली. बाकिर नियति आखिर में जीत गइल आ अरूणा के एह नरक से मुक्ति मिल गइल.\nअतना बरीस बाद अब अमेरिको के राष्ट्रपति ट्विटर पर आइए गइलन. उनकर ट्विटर हैंडल ह @POTUS (प्रेसीडेंट ऑफ़ द यूनाइटेड स्टेट्स) आ बनते आधा घंटा का भितरे उनकर फालोवरन के गिनिती एक लाख के पार चल गइल.\nदेश के कवनो आदिवासी महिला के पहिला बेर राज्यपाल बनावल गइल बा. ओडिशा के आदिवासी महिला राजनीतिज्ञ द्रौपदी मुर्मू के सोमार का दिने झारखंड के राज्यपाल के किरिया धरावल गइल.\nपुलिस के जानकारी मिलल बा कि नक्सली अब हेलीकाप्टर बनावल चाहत बाड़े. ओकनी के एगो चिट्ठी हाथे लागल बा जवना में एगो नक्सली नेता अपना हाई कमान से एह बाबत पइसा आ इजाजत मँगले बावे. चिट्ठी में लिखल बा कि एगो मेकानिक हीरो होण्ड मोटर साइकिल के दू गो इंजन से काम चलाऊ हेलीकाप्टर बना सकेला जवना से आदमी आ सामान ढोवल जा सकेला.\nबिहार सरकार के विभाग बिहार के विधायकन के महँग महँग उपहार देबे में लागल बाड़े. पिछला\tसत्र में 19 गो विभागन का तरफ से विधायकन के मोबाईल फोन, टैबलेट आ घड़ी बाँटल गइल. छोट छोट बात पर एक दोसरा के खिलाफत करे वाला सगरी विधायक चुपचाप एह उपहारन के सम्हारत गइले आ कतहीं केहु के विरोध के आवाज सुनाई ना दीहल कि संसाधन के कमी के रोना रोवत बिहार सरकार के विभाग अइसन उपहार काहे बाँटत बाड़े.\nसुप्रीम कोर्ट से यूपी सरकार के राहत मिल गइल. इलाहाबाद हाई कोर्ट यूपी सरकार से पिछला दू साल में वापिस लीहल गइल मुकदमन के जानकारी जमा करावे के कहले रहुवे जवना का खिलाफ गोहार ले के यूपी सरकार सुप्रीम कोर्ट चहुँपल रहुवे. अब ओहिजा से हाई कोर्ट के आदेश पर रोक लगा दीहल गइल बा.


एक रात के कहानी – बागी – Anjoria\nअमूमन भोजपुरी फिल्म निर्माता निर्देशक लीक से हटके फिल्म बनावे पर भरोसा ना करसु, उनुका त बस लटका झटका चाहीं. बाकिर वइसनका फिल्मकारन के जवाब दे रहल बाड़न लेखक निर्देशक ए.आर.सरकार. बस एक रात के एगो अनूठी कहानी के भोजपुरिया परदा पर पेश करे के फैसला लिहले बाड़न ए आर सरकार.\n“बागी” नाम के एह फिल्म में बागी बनल बाड़न अजय दीक्षित जिनका के उनुकर पहिलके फिल्म “बेटवा बाहुबली” खातिर “सर्वश्रेष्ठ नवोदित अभिनेता” के पुरस्कार से सम्मानित कइल रहे. अजय दीक्षित के साथ दे रहल बाड़ी गुंजन कपूर. डी आर जे एन फिफ्टी सिस प्रोडक्शन आ ए जे एम फिल्म्स एंड स्कूल डिविजन का बैनर तले अशोक जैन द्वारा प्रस्तुत “बागी” के निर्माता ए.आर.सरकार, शकील खान आ मंसूर आज़मी हउवें. ए आर सरकार बतवलें कि “बागी” आम भोजपुरिया फिल्मन से कई मायना में अलग बा काहे कि एक रात के कहानी वाली एह फिल्म में समूचा घटना क्रम के मोती के माला का तरह गूंथल गइल बा. दोसरे गाना कहानी का आधार पर चुनल गइल बा.\nपिछला दिने एह फिल्म के संगीतमय शुरुवात संगीतकार राज इन्दर राज के संगीत पर गवावल एगो गाना के रिकार्डिंग कर के करावल गइल शुरु कर दिहल जाई.


देखिए भोजपुरी में वीडियो सेक्सी फिल्म ऑनलाइन स्मार्ट सेक्सी अश्लील वीडियो में.\nभोजपुरी में वीडियो सेक्सी फिल्म ऑनलाइन\nवह लड़के के पासपोर्ट की जाँच की और उसे अंडकोश की थैली दो अंडकोष भोजपुरी में वीडियो सेक्सी फिल्म के साथ झुर्रियों वाली होती है चाटना बनाया\nकाले बाल वाली, छूत, मूठ मारना, छोटे चूंचे, अकेले, मोज़ा, खिलौने, प्रसार, भोजपुरी में वीडियो सेक्सी फिल्म योनि\nNastya भोजपुरी में वीडियो सेक्सी फिल्म\nक्लेयर सेंडर्स भोजपुरी में वीडियो सेक्सी फिल्म\nचेरी क्रश भोजपुरी में वीडियो सेक्सी फिल्म\nमिठाई भोजपुरी में वीडियो सेक्सी फिल्म कैंडी\nलिंडसे गेल भोजपुरी में वीडियो सेक्सी फिल्म\nGili भोजपुरी में वीडियो सेक्सी फिल्म\nडोरिस आइवी भोजपुरी में वीडियो सेक्सी फिल्म\nसिमा एक एक टूटे हुए दिल को भोजपुरी में वीडियो सेक्सी फिल्म चंगा\nनाओमी भोजपुरी में वीडियो सेक्सी फिल्म\nमार्गो और भोजपुरी में वीडियो सेक्सी फिल्म हेलेन वोल्गा\nडेनिएल भोजपुरी में वीडियो सेक्सी फिल्म मई\nटिफ़नी भोजपुरी में वीडियो सेक्सी फिल्म वाटसन\nनिकोल भोजपुरी में वीडियो सेक्सी फिल्म एनिस्टन\nवेरोनिका वेस्टन भोजपुरी में वीडियो सेक्सी फिल्म\nसोफिया पसंद करती है और सुबह की भोजपुरी में वीडियो सेक्सी फिल्म ताजगी\nगर्मी उसे बिल्ली को छू के भोजपुरी में वीडियो सेक्सी फिल्म साथ\nNici भोजपुरी में वीडियो सेक्सी फिल्म\nनैन्सी भोजपुरी में वीडियो सेक्सी फिल्म अमृत\nसामन्था भोजपुरी में वीडियो सेक्सी फिल्म\nमिया भोजपुरी में वीडियो सेक्सी फिल्म एंजेलो\nElina भोजपुरी में वीडियो सेक्सी फिल्म नीले\nमाली और भोजपुरी में वीडियो सेक्सी फिल्म पूल क्लीनर के साथ प्यार करने की बात है कि गृहिणियां\nबाड़ भोजपुरी में वीडियो सेक्सी फिल्म पर लौरा\nनताशा भोजपुरी में वीडियो सेक्सी फिल्म बेले\nकरीना भोजपुरी में वीडियो सेक्सी फिल्म\nएवी भोजपुरी में वीडियो सेक्सी फिल्म\nकाले बाल वाली, भयंकर चुदाई, एच. डी., भोजपुरी में वीडियो सेक्सी फिल्म मूठ मारना, छोटे चूंचे, अकेले, मोज़ा, खिलौने, सचिव\nMirta भोजपुरी में वीडियो सेक्सी फिल्म\nलिसा डॉन भोजपुरी में वीडियो सेक्सी फिल्म\nGuerlain भोजपुरी में वीडियो सेक्सी फिल्म\nश्री Crissy भोजपुरी में वीडियो सेक्सी फिल्म\nपूछो भोजपुरी में वीडियो सेक्सी फिल्म\nगृहिणी डिक चूसना और वितरण, नहीं असली पैसे की परिचर को दे भोजपुरी में वीडियो सेक्सी फिल्म\nओलिविया भोजपुरी में वीडियो सेक्सी फिल्म डिवाइन\nबाथरूम में मोनिका भोजपुरी में वीडियो सेक्सी फिल्म मीठा\nमेक्सिको ऊपर भोजपुरी में वीडियो सेक्सी फिल्म मुश्किल मुंडा योनि में जुनून से भरा है\nRaylene भोजपुरी में वीडियो सेक्सी फिल्म\nभोजपुरी में वीडियो सेक्सी फिल्म मुक्त करने के लिए उच्च गुणवत्ता में\nवयस्क वीडियो भोजपुरी में वीडियो सेक्सी फिल्म वेबसाइट श्रेणियों के द्वारा


अवधेश मिश्रा बन गइलें किन्नर ज्वाला बाई | CinemaBhojpuri.in\n- Tagged: अवधेश मिश्रा, ज्वालामंडी - एक प्रेम कहानी\t- no comments\tभोजपुरिया खलनायिकी के सिरमौर अवधेश मिश्रा एगो किन्नर वाला खतरनाक लुक में जल्दिए दर्शकन का सोझा आवे वाला बाड़न भोजपुरी फिल्म “ज्वालामंडी – एक प्रेम कहानी” में. निर्माता राजू सिंह आ निर्देशक जगदीश शर्मा के एह फिल्म में अवधेश मिश्रा ज्वालाबाई नाम के एगो किन्नर बनल बाड़न जे एगो कोठा के मालकिन हवे. अवधेश मिश्रा के अदा अउर संवाद अतना खतरनाक बा कि दर्शक उनुका के सरापे गरियावे पर मजबूर हो जइहें. रवि किशन आ रानी चटर्जी के मुख्य भूमिका का बावजूद फिल्म के केंद्र बिंदु अवधेशे मिश्रा बाड़न. हाल ही में फिलिम के ट्रायल शो में खुद रवि किशन अवधेश मिश्रा के अभिनय के जम के तारीफ करत कहलें कि ज्वाला बाई के किरदार में अवधेश मिश्रा से बेहतर केहू दोसर होईए ना सकत रहे.\nफिल्म के निर्देशक जगदीश शर्मा के कहना बा कि अवधेश मिश्रा ज्वालाबाई के किरदार में अपना के पूरा से डुबा लिहले बाड़न. भोजपुरी के लगभग हर अवार्ड शो बेहतरीन खलनायक के अवार्ड पा चुकल अवधेश मिश्रा ला ज्वाला बाई के किरदार चुनौती जस रहल बाकिर निर्देशक जगदीश शर्मा आ रवि किशन उनुका किरदार के सँवारे में कवनो कसर ना छोड़लें.\nभोजपुरिया परदा पर १३ जुलाई के दस्तक देबे जात एह फिल्म में रवि किशन, रानी चटर्जी, विजय, लवी रोहतगी, गोपाल राय अउर बृजेश त्रिपाठी मुख्य भूमिका में बाड़ें. कथा पटकथा मनोज हंसराज के, संवाद सुरेन्द्र मिश्रा के, आ संगीत राजेश रजनीश के बा.\nमिलत जुलतज्वालामण्डी में खूब भींजले रवि किशन आ रानी चटर्जी (4)८ जुलाई से रिलीज होखे जा रहल बा निरहुआ के औलाद (3)‘लालदुपट्टावाली’ स्मृति सिन्हा (2)‘वर्दी वाला गुन्डा’ निरहुआ से जोड़ी लागल अंजना सिंह के (2)‘बनारसवाली‘ मोनालिसा शुटिंग पूरा कइली (2)To the official site of Related Posts via Taxonomies.\tLeaveaReply Cancel reply


चिन्तन शिविर कांग्रेसी चिन्ता के स्वर दिहलसि – Anjoria\nJan 20, 2013 राहुल गाँधी\nजयपुर में भइल कांग्रेस के चिन्तन शिविर में कांग्रेसी नवहियन के चिन्ता के स्वर देत पार्टी में पहिलही से नंबर टू के हैसियत राखे वाला राहुल गाँधी के उपाध्यक्ष बनावे के घोषणा कर दिहल गइल. एहसे ई बात साफ हो गइल कि चिन्तन शिविर त बस बहाना रहल राहुल के राजतिलक के. मौजूदा प्रधानमंत्री का मौजूदगी में राहुल के प्रधानमंत्री पद के दावेदार बतावे के आवाज अतना तेज बा कि ओह में मनमोहन सिंह के आत्मसम्मान दबा जाए के चाहीं. ना त ऊ अपने से त्यागपत्र दे के राहुल खातिर राह खोल देतन.\nकांग्रेस का इतिहास में पहिला बेर भइल बा कि पार्टी के अध्यक्ष आ उपाध्यक्ष महतारी बेटा बन गइल बाड़ें. अब बस कमी अतने रहि गइल बा कि राहुल के प्रोमोशन से खाली भइल महा महासचिव के पद प्रियंका गाँधी के दे दिहल जाव. कांग्रेस में तिसरका बेर केहू के उपाध्यक्ष बनावल बा. पहिला बेर राजीव गाँधी का समय में अर्जून सिंह के बनावल गइल रहे आ दोसरका बेर सीताराम केसरी का समय में जितेन्द्र प्रसाद के.\nहालांकि ई पता नइखे चलत कि राहुल के वीपी बना के कवन तीर मार लिहल गइल. राहुल त पहिलहीं से पार्टी में बड़हन हैसियत वाला रहलन आ सोनिया गाँधी छोड़ सभही उनुका से नीचे रहल. अगर साँच कहल जाव त वीपी बना के राहुल के औकात पर ले आवे के कोशिश भइल बा. काहे कि अब ऊ अपना हार के जिम्मा पार्टी पर ना दे सकसु. बिहार, यूपी आ पंजाब के चुनाव कांग्रेस राहुल का देखरेख में लड़ चुकल बिया आ तीनो जगहा मिलल हार के जिम्मा दोसरा कपारे डाल दिहल गइल. पार्टी के अध्यक्ष आ उपाध्यक्ष दुनु पद जब एकही परिवार का नामे बा त दोसरा पर कवनो जिम्मा फेंकल आसान ना होखी.\nएही साल देश में पाँच गो राज्य विधानसभा के चुनाव होखे वाला बा आ राहुल के अब आपन पूरा ताकत लगा देबे के पड़ी कांग्रेस के फायदा चहुँपावे खातिर. का ई संभव हो पाई. कांग्रेस बस अतने पर संतोष कर सकेले कि भाजपा के अपने कलह से फुरसत नइखे. भाजपा के नेता के रही एकर फैसला करे में देरी होखत बा. भाजपाईअन के कहना बा कि सही समय पर सही फैसला ले लिहल जाई. शायद ओकरा डर बा कि फैसला लेते कुछ ओइसन दल राजग से बाहर निकल सकेलें जे गुड़ त खालें बाकिर गुलगुला से परहेज राखेलें. कांग्रेस भाजपा के एही दुविधा का भरोसे जियत बिया. ओकरा लागत बा कि भाजपा अगर नरेन्द्र मोदी के आपन नेता बनवलसि त राजग छितरा जाई आ मुस्लिम वोट ओकरा पसँगे आ जाई. आ अगर जे कहीं राजग का चलते मोदी का जगहा दोसरा के नेता बनावल गइल त राहुल ओकरा पर बीसे ना इकइस पड़ीहें.\nवइसे कांग्रेस के एह फैसला से चिन्तन शिविर के महत्व खतम हो गइल. सोनिया गाँधी के भाषण से लागल रहे कि ऊ चाहत बाड़ी कि पार्टी एह पर चिन्ता करो कि का बात बा कि देश के जनामानस कांग्रेस से बिदकत जात बा आ ओकरा परंपरागत वोट बैंक में दोसर पार्टी सेंध मारे लागल बाड़ी सँ. बाकि ऊ हो ना सकल आ देश का सोझा साफ हो गइल कि कांग्रेस देश खातिर चिन्तित नइखे, परिवार खातिर जरूर बिया.\nएहिजा इहो बतावल जरूरी बा कि देश के बहुते लोग के ई गलतफहमी बा कि सोनिया का तरह विदेशी मूल के मुद्दा राहुल के परेशान ना करी. जबकि वास्तविकता ई बा कि राहुल गाँधी अबहियों इटली के नागरिकता लिहले बाड़न, छोड़ले नइखन. अब एह दोहरी नागरिकता का चलते प्रणव मुखर्जी उनुका के सरकार बनावे ला बोलइहें कि ना इहो देखे के पड़ी.


लाखों लोग का बीचे जहानाबाद में आयटम कइली सीमा सिंह – Anjoria\nसिनेमा भोजपुरी के डांसिंग क्वीन सीमा सिंह आ भोजपुरी वर्ल्ड के रंगबाज हैदर काजमी पिछला दिने मिल के एगो रिकार्ड रच दिहले. पहिला बेर बिहार के नक्सलाइट बेल्ट जहानाबाद में कवनो आयटम नंबर शूट कइल गइल. हैदर काजमी के फिल्म ‘कालिया’ खातिर सीमा सिंह जब ई आयटम नम्बर कइली त उनुकर डांस तड़का देखे खातिर नाहियो त छह लाख लोग के भीड़ जमा रहुवे. अतना भीड़ देखि के घबड़ाइल सीमा सिंह के निर्देशक शिवराम यादव आ हैदर काजमी हौसला बढ़वलन त ऊ शानदार आयटम नंबर कर देखवली.\nजहानाबाद में पहिला बेर ई शूटिग होत रहुवे आ ओहू पर आयटम नम्बर. लोग सुनते रेला बन के उमड़ पड़ल. बाकिर भीड़ के अनुशासन के सीमा काबिले तारीफ बतवली.\nजबरदस्त एक्शन से भरल ‘कालिया’ में हैदर काजमी के नायिका बाड़ी अक्षरा सिंह, निर्देशक शिवराम यादव, मुख्य खलनायक अनिल यादव आ साथ में बाड़न बालेश्वर सिंह. कहानी खुद शिवराम यादव के लिखल ह इ निर्माण करावत बिया एस.सी. डिजिटल प्रा. लि.


24 Gold medals for India in CWG till now – टटका खबर\n24 Gold medals for India in CWG till now\nIndia is contining its winning spree and has won 24 Gold medals in CWG till 6th day of Commonwealth Games, CWG. Todays winner include Harpeet Singh and Vijay Kumar Sinha in 25 m centre fire pistol pairs, Gagan Narang in 50 m rifle3position, Yogeshwar Dutta in 60 kg free style wrestling and Narsingh Yadav in 74 kg free style wrestling.\nSania Mirza failed to win the Gold and won Silver medal in women’s single Tennis match. She is married toaPakistani but is representing India in CWG.\nशनिचरो का दिने चार गो स्वर्ण पदक जीत के भारत राष्ट्रमण्डल खेल के पदक तालिका में दुसरका जगहा पर बरकारर रहल. अब ले भारत चौबीस गो स्वर्ण पदक जीत चुकल बा. इंगलैण्ड २३ गो स्वर्ण पदक जीत के तीसरा जगहा पर बरकरार बा. पहिला जगहा पर आस्ट्रेलिया बा जवना के हिलावल केहू खातिर संभव नइखे.\nआजु शनिचर का दिने भारत खातिर स्वर्ण पदक जीते वाला खिलाड़ी रहले २५ मीटर सेन्टर फायर पिस्टल जोड़ी हरप्रीत सिंह आ विजय कुमार सिन्हा, ५० मीटर रायफल थ्री पोजीशन में गगन नारंग, ६० किलो वजन के फ्री स्टाइल कुश्ती में योगेश्वर दत्ता आ ७४ किलो फ्री स्टाइल कुश्ती में नरसिंह यादव. टेनिस के महिला सिंगल्स में सानिया मिर्जा स्वर्ण पदक जीते से रह गइल आ रजते पदक से संतोष करे के पड़ल.


अब भोजपुरी में बने जा रहल बा गुलाम – Anjoria\nअब भोजपुरी में बने जा रहल बा गुलाम\nजून 22, 2010 भोजपुरी फिल्म\nआमिर खान के मशहूर फिल्म गुलाम का बाद अब भोजपुरिओ में गुलाम बनावल जा रहल बा. भोजपुरी फिल्म गुलाम के कहानी अपने देश के दुश्मन बनल नक्सलियन माओवादियन समेत सामंती व्यवस्थो के निशाना पर लिहल जाई. फिल्म के निर्माण शंभू पांडे प्रोडक्शन का बैनर में हो रहल बा आ निर्देशित करत बाड़े रामपाल सिंह. फिल्म के प्रस्तुत करीहे मोहनदास.\nपिछला दिने फिल्म के मुहुर्त शॉट सुपर स्टार विनय आनन्द आ खलनायक संजय पाण्डे पर लिहल गइल. ताली का गड़गड़ाहत का बीचे मशहूर निर्देशक राजकुमार पाण्डे स्टेज ओपन कइलन. साँवरिया आई लव यू का बाद शंभू पाण्डे आ विनय आनन्द के जोड़ी फेर एक साथ काम कर रहल बा. फिल्म में विनय आनन्द का साथे रानी चटर्जी, मोनालिसा, कल्पना शाह, संजय पाण्डे, अवधेश मिश्रा, नीरज भारद्वाज, आ अली खान के मुख्य भूमिका बा.\nतू ही मोर बालमा २५ जून से रिलीज हो रहल बा\n2 thoughts on “अब भोजपुरी में बने जा रहल बा गुलाम”\nजून 23, 2010 को 6:03 अपराह्न पर\nदिवाकरजी, नमस्कार। हम बहुत हद तक रउरी बात से सहमत बानी..आजकल भोजपुरी फिलिम में ना भोजपुरिया समाज,ना संसकृति लउकता ना भोजपुरी ही। आजकल भोजपुरी फिलिम फिल्म निर्माताओं खातिर सोने के मुर्गी बनि के रहि गइल बिया अउर एकर दोहन चालू बा। ए फिल्मन के भाषा भी भोजपुरी न होके भोजदीं (भोजपुरी-हिंदी) बा। अउर ए फिलिमन से भोजपुरिया समाज अउर भोजपुरी के बहुते नुकसान बा। भोजपुरी फिल्मन के पोस्टर आदि देखले की बाद अभोजपुरियन में एगो भोजपुरियन अउर भोजपुरिया समाज की परति गलत मानसिकता बनत चलि जाता, अभोजपुरी लोग ..हँसता ए पोस्टरन के देखि के। हमरा बुझाता जवनेगाँ अन्य छेत्रीय भाषा में कुछ फिलिम बनल बानीसन ओगां भोजपुरी में ना। हाँ कुछ अच्छा फिलम भी बननी कुलि पर एक-आध गो।\nहाँ एक बात अउर ए में हमरी खेयाल से भोजपुरियन के ही दोस बा। अगर ए बकबास फिल्मन के देखे खातिर भोजपुरिया लोग सिनेमाहालन में ना टूटित त सायद एइसन फिल्मन के निरमाने ना होइत। त सबसे कुसुरवार भोजपुरिए बाने..अउर एकबात अउर बेभ, पत्रिका आदि में भी अधिकत्तर भोजपुरिया गरम मसाला ही खोजताने।\nहाँ इहो सही बात बा की एही की चलते भोजपुरिया सिनेमा लवंडा-लफारी, रेक्सहा अउर मजदूरन से उठि नइखे पावत। हम रउरा के बता दीं की आज की समय में रउरां केहू भी विचारवान भोजपुरिया के भोजपुरी फिलिम देखत ना पा सकेनी।\nखैर ए में ना सिनेमा के दोस बा ना पत्रिकन के सब समय के माँग बा…जहिया इ माँग बदलि अपनी आपे सब ठीक हो जाई…बस अलख जगवले रहले के ताक बा।।।।।। जय भोजपुरी, जय भोजपुरिया समाज।।\nजून 23, 2010 को 5:30 अपराह्न पर\nहमरा खातिर “भोजपुरी सिनेमा” के मतलब होला “टोटल बकवास”। हिन्दी सिनेमा के डी ग्रेड वर्जन भी कहल जा सकेला भोजपुरी सिनेमा के । गिनल-चुनल फिलिमन के बनवला के छोड़ दीं तऽ भोजपुरी सिनेमा उद्योग “फूहड़पन” के कारखाना कहल जा सकेला । पता ना तबो काहे अधिकांश भोजपुरी के समर्पित वेबसाइट अपना सामग्री के नब्बे प्रतिशत एही घटिया फिलिमन खातिर समर्पित कईले बाड़ी सन । हो सकतऽ बा कि वेबसाइट नियंत्रक लोगन के ई कवनो मजबूरी होखे। हमरा त इहे बुझाता कि नियंत्रक लोगन के ई मजबूरी के जड़ शायद हमनीं भोजपुरिया पाठक सभे ही बानीं जा। घटिया फिलिम चरचा के अलावे हमनीं जान के बुद्धि आऊर कहीं शायद लागत ना होई…..


18 नवम्बर से बिहार में जलजला ले आई ‘सुगना’ – Anjoria\n18 नवम्बर से बिहार में जलजला ले आई ‘सुगना’\nभोजपुरी सिनेमा के पारिवारिक, रोमांटिक अउर एक्शन भरल फिल्म ‘सुगना’ बिहार में 18 नवम्बर से जलजला ले आवे वाली बा. एकरा के 18 नवम्बर से बिहार के पचास से बेसी सिनेमा घर में एके साथ रिलीज होखी ब्राउन आई इंटरटेनमेंट के बैनर तले एह भोजपुरी फिल्म ‘सुगना’ के निर्माण आ निर्देशन अजय ओझा कइले बाड़न. ‘सुबह होने तक’ अउर ‘सनम हम आपके हैं’ जइसन सफल हिन्दी फिल्म बना चुकल अजय ओझा अपना पहिलका भोजपुरी फिल्म से बहुते उत्साह में बाड़न. एह फिल्म ‘सुगना’ में मुख्य नायक बाड़े आदित्य ओझा आ राजीव दिनकर. एगो प्रेम कहानी होखला का बावजूद फिल्म एक्शन से भरल बा. आदित्य ओझा के कहना बा कि ‘सुगना’ भोजपुरी दर्शकों के सोच बदले वाली सार्थक अउर मनोरंजक फिल्म बावे. वास्तविक लोकेशनन पर फिल्मावल ‘सुगना’ में हिंदी सिनेमा के चर्चित चेहरा प्रमोद माउथो खलनायक का भूमिका में बाड़े. फिल्म के गाना ‘नदिया के पार’ फिलिम के याद दिलाई. एगो भठियारा पुलिस अधिकारी के भूमिका में गोविंद खत्रीओ आपन जलवा देखइहन एह सुगना में. नायिका बाड़ी नवोदित काजल राघवानी आ कल्पना शाह. साथ में बाड़े विजय सिंह, रंजीत सिंह, अभिषेक अरुण अउर दीपक तिवारी. एकर शूटिंग छपरा आ मुंबई में कइल गइल बा. फिल्म में सीमा सिंह के आयटम नंबर पहिलहियें लोकप्रिय हो गइल बा.\nबिहार में 18 नवंबर से ‘मल्ल युद्ध’\nMalla Yuddha released in Bihar on 18th Nov.


खबर एक नजर में (24 जून 2011) – टटका खबर\nकैबिनेट सचिव का मुँह से निकलिये गइल डा॰ सचान के हत्या के बातk\nकाल्हु प्रेस से बतियावत मे यूपी के कैबिनेट सचिव शशांक शेखर सिंह का मुँह से निकलिये गइल कि डा॰ सचान के हत्या के खबर सुनते बाकिर फेर पत्रकारन के टोकला पर ऊ अपना बाति के सुधार लिहलन. विरोधी दलन के सीधा आरोप बा कि सरकार के मंत्रियन के बचावे आ हजारो करोड़ के घोटाला के छिपावे खातिर सचान के हत्या कर दिहल गइल. सरकार डा॰ सचान के हत्या भा आत्महत्या के मामिला के सीबीआई जाँच ना करवाई. सबसे खास बाति ई बा कि प्रदेश में डाक्टरन के संगठन एह मामिला में कुछ नइखे बोलत. असल में सगरी सीएमओ कवनो ना कवनो छोटमोट घोटाला में लागल रहेले आ सभकर कूंजी सरकार का लगे बा. एहसे सरकार का खिलाफ मुँह खोले के हिम्मत नइखे होत डाक्टरन के.\nबिहार में शुरु हो रहल बा आधार कार्ड बनावे के काम\nदेश में एगो बहुद्देशीय पहिचान पत्र का रूप में आधार कार्ड बनावे के काम आजु से बड़हन पैमाना पर शुरु होखे जा रहल बा. लक्ष्य बा कि रोजाना दस लाख लोग के एह खातिर पंजीयन होखे. आधार बनवावे खातिर आवेदन पत्र लेबे से पहिले आपन कवनो दोसर पहचानपत्र पेश करे के पड़ी.\nपूर्णिया विधानसभा के उपचुनाव काल्हु\nभाजपा विधायक राज किशोर केसरी के हत्या से खाली भइल सीट पर काल्हु उपचुनाव करावल जा रहल बा. भाजपा का तरफ से मृत विधायक के पत्नी किरण केसरी के उम्मीदवार बनावल गइल बा. जबकि कांग्रेसा का तरफ से रामचरित्र यादव, सीपीएम का तरफ से अमित सरकार, माले का तरफ से इस्लामुद्दीन, आ झामुमो का तरफ से ओमप्रकाश समेत कुल सात गो उम्मीदवार मैदान में बाड़े.\nपाँच लाख सलाना आमदनी तक रिटर्न भरे के जरुरत खतम\nआयकर विभाग के अधिसूचना जारी हो गइल बा आ अब ओऔह वेतनभोगियन के कवनो रिटर्न जमा करे के जरुरत ना पड़ी जिनकर आमदनी पाँच लाख रुपिया से कम बा. बाकिर कवनो बिजनेस से आमदनी पर रिटर्न भरही के पड़ी. पिछला वित्त वर्ष के रिटर्न दाखिल करे के अंतिम तारीख इकतीस जुलाई बावे.\nपढ़ाई खातिर लिहल कर्ज पर सूद ना देबे के पड़ी\nवइसन छात्र, जिनकर अभिभावक के आमदनी सालाना साढ़े चार लाख रुपिया से कम बा आ जे दस लाख रुपिया से कम के शिक्षा कर्ज लिहले बाड़े, के अब करजा पर सूद देबे के जरुरत ना पड़ी. ई कर्जा मेडिकल आ इंजिनियरिंग जइसन प्रोफेसनल कोर्से खातिर मिली.\nनौकरो दाईयन के मिली स्वास्थ्य बीमा योजना के लाभ\nकाल्हु केन्द्र सरकार तय कइलसि कि अब घरेलू नौकर दाईयनो के स्वास्थ्य बीमा योजना के लाभ दिहल जाई बशर्ते ऊ लोग रजिस्टर्ड होखो. ओह लोग के मिले वाला कार्ड का सहारे देश के कवनो अस्पताल में तीस हजार रुपिया तक के इलाज बिना कवनो भुगतान करावल जा सकी. बतावत चलीं कि एह योजना में जमीनी स्तर पर बड़हन घोटाला चल रहल बा. कई जगहा हाल ई बा कि कार्ड देखा के भरती वाला कागज पर दस्तखत करीं आ पाँच हजार रुपिया ले जाईं. स्वास्थ्य विभाग के अइसने योजना बड़का बड़का घोटालन के जनम देला जवना से लखनऊ जइसन मामिला बन जाला जवना में तीन तीन गो चिकित्साधिकारी मौत के नींद सुता दिहल गइले.\nसूद समेत मूढ़ लवटावे के आदेश\nसेबी काल्हु सहारा समूह के दूगो कंपनियन के आदेश दिहलसि कि ऊ ओएफसीडी योजना में लिहल धन पन्द्रह रुपिया सैकड़ा सूद समेत वापिस कर देव काहे कि ई काम गैर कानूनी तरीका से कइल गइल बा. सहारा समूह देश के निवेशकन से अकूत धन इकट्ठा कइले बिया आ देर सबेर एह कंपनी के गुब्बारा पंक्चर भइल तय बा. जहिया ई होखि तहिया देश के करोड़ो लोग आपन जमा पूंजी से हाथ धो दी. आवास निर्माण मामिला में त जबरदस्त घोटाला भइल बा. वइसनको योजना पर सहारा करोड़ो रुपिया जमा करा लिहले बा जवना के मंजूरी तक नइखे मिलल.\nपहिलका टेस्ट में भारत के जीत\nकाल्हु के चउथका दिन के मैच में भारत वेस्ट इंडीज के पूरा टीम के २६२ रन पर आउट करा दिहलसि जबकि ओह लोग के लक्ष्य मिलल रहे ३२६ रन के. दुसरका पारी में भारत के इशांत शर्मा आ प्रवीण कुमार तीन तीन गो विकेट चटकवले. राहुल द्रविड़ के मैन आफ द मैच के पुरस्कार मिलल जिनका ११२ रन का सहारे भारत ई मैच जीत लिहलसि.


पकडुआ बिआह | जोगीरा\nHome भोजपुरी साहित्य भोजपुरी कथा-कहानी पकडुआ बिआह\nभोजपुरी लघु कथा पकडुआ बिआह\n“राजा तोहरा रास्ता से हट जाएब, गाडी के निचे जा के कट जाएब “- चिठ्ठी के पहिले लाइन में इहे लिखल रहे. संजय चिठ्ठी पढ्त रहस. आजूए डाक पिउन उनका इ चिट्ठी दे गईल रहे. चिठ्ठी स्पेशल रहे काहे कि उनकर मेहरारू ‘रूपा’ लिखल रहे. चिठ्ठी पढ़त खा संजय के चेहरा पर ख़ुशी आ परेशानी के मिलल- जुलल भाव रहे . चिट्ठी में आगे लिखल रहे – ‘रउरा साफ़ साफ़ बतलायीं की रउरा हमरा के आपन पत्नी मानत बानी की ना? आजू इहे मान- मनौवल में साल भर से बेसी हो गईल रहे, संजय के रूपा से बिआह भईला के बाद से. संजय बिआह के बाद से ना त आपन मेहरारू के अपना घरे विदा करा के ले के अईलन, ना कबो आपन ससुरारी गइलन. रूपा के आँख संजय के इंतजार करत, राह जोहत जोहत पथरा गईल रहे. एही से आपन एह चिठ्ठी में लिख देली की इ हमार आखिरी चिठ्ठी ह, जदी हमरा अपनावे के बा त, अपना लिही, ना त हमरा के बता दी, हमहीं राउर रास्ता से हट जाएब.\nसंजय चिठ्ठी पढ़त पढ्त अपना संगे बीतल ओह घटना के इयाद करे लगलें. जोगिया गाँव के सरकारी हाई स्कूल में संजय एगो क्लर्क रहलें. हर शनिचर के स्कूल के छुटी के बाद संजय आपन गाँव बडकागांव चल जास आ फेर सोमार के भोरे भोरे स्कूल में आ जास आ उहे स्कूल होस्टल के एक गो कमरा में भर सप्ताह रहस. इहे रूटीन रहे उनकर दू साल से. स्कूल से उनकर घर के राहता त सड़क से 10 किलोमीटर रहे बाकिर, खेते खेतानी गईला पर, कोना कोनी के चलते 5-6 किलो मीटर में फ़रिया जाए.\nसंजय के सोझा उनका साथे बीतल एक एक घटना उतरे लागल – पिछला साल एहे गरमी के सबेरे के पहर के स्कूल रहे, शनिचर के दिन रहे, स्कूल में छुट्टी भइला के बाद संजय भरल दुपहरिया में, मुड़ी पर मुरेठा बन्हले, हाथ में छाता आ उज्जर कॉटन के कुरता पैजामा पहिरले आपन गाँव जाए ला खेते खेतानी के खुडपिडिहा राहता धइले चल देले. एकाध किलो मीटर के बाद एक एगो चवर पार करे के रहे, उहे चौर में सात आठ जाना संजय के पकड़ लेले.\nओहि लोगन में से एक जाने एगो देसी कट्टा तानत संजय से डेरवावत अंदाज में कहलस – देख! रे संजयइया, एक दम चुपचाप हमनी साथे चल चल, भलेआदमी लेखा, ना त जादे अलबलइबे, त फेर इ थ्री नौट थ्री के गोली तोरा मुड़ी के गुद्दी में टगेल देम. संजय के हाल त पूछहीं लायक ना रहे, करिए का सकत रहलें. ओह अपहरणकर्ता लोगन के सामने खूब रोवलें, रीरीअइले, गोड दाढ़ी धइले बाकिर ओह लोग पर कवनो असर ना रहे. अपहरणकर्ता में से एगो रोबइल रहे, उ संजय से कहलस – देख ! तोहरा के फिरौती ला ना हमनी के तोहरा के एही ला पकडले बानी सन की तोहर बिआह भगत जी के बेटी से होखी. एही ला तोहरा के इहाँ पकड़ के लावल गईल बा. 22-23 साल के जवान बाड़े, काहे रोवत बाड़े? संजय बिआह के बात सुन के सन्न हो गइले, आ कहे लगले – हमार बिआह घर वाला के मर्जी से होई, रउरा लोग हमरा के छोड़ दी !\nहेतना सुन्नर, जवान बाड़े, हे उमिर के लइलका बिआह के नाम पर रोवेला ला का ? अरे बुडबक, तोहर बीआह होखत बा, बिआह, काहे रोअत बाड़े, सुन बबूओ ! देख तोहर बिआह हमनियो के जवन करावे जात बानी सन उहो जात में करायेब आ लड़किये से होखी, जादे फिकिर मत मत, इहो लड़की (रूपा) सुन्नर बिया आ बीए, बीएड पास बिया, तोहरा से जादे पढले बिया, आ बुझले नु, आ हाँ, सुन ! हई धर धोती कुरता, नहा के पहिर ले, जादे तगड बगड़ मत कर, – एगो अपहरणकर्ता में से एक जाने बोललें.\nजान के डर बड़का डर होला, हार पाछ के संजय अपहरणकर्तालोगन के बात मानत नहा धोआ के धोती कुरता पहिर लेलें, डेराइल डेराइल विआह के करे खातिर आ गइले. बन्दुक के बल पर उनकर बिआह हो गईल. घंटा भर में बिआह आ ओही दिने सोहाग रात. पकडुआ बिआह के नियम के मोताबिक. आपन कनिया के देखते संजय भकुआ गईले, होश पाखता हो गईल, इ का ? आरे तू! आरे तोहरे से त हमार बिआह लागल रहे, फोटो हमरा घरे आईल रहे आ देवघर के मंदिर में तोहरे के त देखे खातिर हम आ हमार पूरा परिवार गईल रहे.\nहं जी, ह , हम उहे रूपा हई. रउरा आ राउर पूरा खानदान हमरा के देखलस, चला दे देखलस, साड़ी पहिरा के देखलस, सलवार समीज पहिरा के देखलस, सवाल कइलस, जबाब देनी, राउर फूफा हमरा से अंग्रेजी में एप्लीकेशन लिखवलें प्रिंसिपल के नाम से, उहो लिखनी. गरीबी के चलते हमार बाबूजी हमरा जइसन बीए-बीएड पास लड़की के बिआह एगो मेट्रिक पास लइक के करे के तैयार हो गइले .\nरूपा आगे कहलीं – हं जी, हमार पढाई, सुन्दरता सभ रउरा घर के लोगन के पसन् पड़ गईल, बाकिर जवान दहेज़ के मांग रहे ओकरा में हमार बाबूजी पिछुआ गइनी. हमर बाबूजी राउर पापा के, फूफाजीके, मौसा जी के, रउरा गाँव के मुखिया सरपंच ना जानी केकरा लगे जा के गिडगिडइनि, हाथ जोड़नी, सभे उनका के दोल्हा पाती खेलाववलें., अंत में उनकर उमेद टूट गईल, बाबु जी टूट गईले, फेर का रहे हार पाछ के एह इलाका के चलन “पकडुआ बिआह” के सहारा लेले.\nहमहूँ एह राति के रउआ से कर जोरी कहत बानी की – जदी रउआ मन से, दिल से, हमरा स्वीकार करत बा त ठीक बा, ना त कवनो बात ना, सेनुर लाग गईल, जिनगी रउरे नावे काट लेम, हम त ओही दिन देवघर में रउरा के आपन पति मान लेले रही जब रउरा हमरा के एक नज़र देखलें रही,.\nएही बीचे संजय के बड़कागाँव में हल्ला हो गईल की संजइया के पकडुआ बिआह हो गईल, एक सप्ताह बाद संजय आपन गाँव लवटलें, फेर नौकरी पर, बाकिर साल भर से इहे उधेरबुन में लागल रहलें की घर वाला के बात मानी की, रूपा के आपन पत्नी स्वीकार करीं .\nपिछला लेखभोजपुरी लघु कथा “बयान”\nअगिला लेखफ़िल्मी ड़ोज लेकर आया अपना एन्डोराइड एप्स\nबड़े लोग, प्रतिष्ठित, बड़ा (आकार में)\nभोजपुरिया खलनायक बिपिन सिंह के अभिनय कि चर्चा\nपवन सिंह ने दी शहीदों को श्रद्धांजलि


संपर्क क्रांति एक्सप्रेस – टटका खबर\nडिब्बा पीछे छोड़ इंजन आगे बढ़ गइल\nछपरा से दिघवारा का बीच नई दिल्ली जात संपर्क क्रांति एक्सप्रेस के इंजन कपलिंक खुलला का चलते कुछ डिब्बन के पीछे छोड़त आगा बढ़ गइल. बाद में इंजन के पीछे ले आ के कपलिंक फेरु जोड़ल गइल आ तब फेरु ट्रेन आगे बढ़ल. एह चलते करीब एक घंटा ले अप लाइन डिस्टर्ब रहल.\nसंपर्क क्रांति एक्सप्रेस में बोगी बढ़ावल जाई\n12565 अप आ 12566 डाउन दरभंगा नई दिल्ली दरभंगा बिहार सम्पर्क क्रांति एक्सप्रेस में एगो साधारण बोगी हटा के ओकरा जगहा वातानुकूलित प्रथम सह द्वितीय श्रेणी के डिब्बा आ एगो शयनयान कोच हटा के ओकरा जगहा वातानुकूलित तृतीय श्रेणी के कोच स्थायी रूप से लगावे के फैसला भइल बा. वातानुकूलित प्रथम सह द्वितीय श्रेणी वाला


उत्साहित बाड़न साँवरिया – Anjoria\nJune 19, 2010 OmPrakash Singh फिल्म 0\nभोजपुरी सुपर स्टार विनय आनन्द आ रानी चटर्जी के जोड़ी एह घरी भोजपुरी सिनेमा के हॉट केक बनल बा. दामिनी जइसन सुपर डुपर हिट फिल्म दिहला का बाद ई जोड़ी अब लउकी भोजपुरी फिल्म साँवरिया आई लव यू में.\nशंभू पांडे प्रोडक्शन के एह फिल्म के निर्माण शंभू पांडे आ सी बी त्रिपाठी कइले बाड़े. निर्देशक बाड़े रामपाल सिंह. फिल्म में विनय आनन्द आ रानी चटर्जी के जोड़ी का साथ दीपक दूबे, गौरव घई, दिव्या द्विवेदी, नीरज भारद्वाज, रतन सिंह, अखिलेश शुक्ला, आ अली खान मुख्य भूमिका में बाड़न जा. मोहन दास के प्रस्तुति एह फिल्म के ले के विनय आनन्द आ दीपक दूबे दुनु जने बहुते खुश बाड़े काहे कि ओह लोग के भरोसा बा कि फिल्म सफलता के नया इतिहास रची.\nफिल्म के गीत फणीन्द्र राव, प्यारे लाल, आ अरविंद तिवारी के लिखल ह. संगीत अमस श्लोक के बा. कोरियोग्राफी कइले बाड़ी ज्योति आनन्द. एक्शन गब्बर सिंह के बा.\nसोनाली के दिवाना सुशील सिंह


बलात्कार के शिकार लड़की पिछड़ी जाति के हिय एहसे … – टटका खबर\nबलात्कार के शिकार लड़की पिछड़ी जाति के हिय एहसे …\nयूपी सरकार के कहना बा कि बांदा जिला के ऊ नाबालिग लड़की, जवना से सामूहिक बलात्कार के आरोप एगो बसपा विधायक आ ओकरा गुर्गन पर लगावल गइल बा, दलित ना बलुक पिछड़ी जाति के हियऽ एहसे अनुसूचित जाति जनजाति आयोग एह मामिला में सरकार से जवाब ना माँग सके. मुख्यंमत्री के कहना बतावल जात बा कि आयोग के अध्यक्ष पी एल पुनिया घटिया राजनीति करत बाड़न. आरोपी विधायक पुरुषोत्तम नरेश द्विवेदी के पार्टी से निलंबित कर दिहल गइल बा. अगर ऊ दोषी साबित भइले त जेल भेजल जाई ना त फेर से पार्टी में शामिल कर लिहल जाई.\nकहल जाला कि जबले सेन्ह पर ना पकड़ाव तबले चोर के चोर ना कहल जा सके!


टटका खबर – Page3– टटका खबर\nकश्ंमीर में आतंकियन के नेस्तनाबूद करे में लागल सुरक्षा बल आजुओ दू गो आतंकियन के जहन्नुम रवाना करवा दिहलें. लश्करे तोएबा के एह दुनु आतंकियन के बडगान का वथुरा चित्तरगाम नवगाम इलाका में दुतरफा फायरिंग में सुरक्षाबल माल गिरवलेंय सुरक्षा बलन के एह बाति के जानकारी मिलल रहुवे कि कुछ आतंकी एह इलाका में लुकाइल\nदेश के लोकप्रिय नेता नरेन्द्र मोदी का बारे में कहल जाला कि आजु ले ऊ कवनो दू गो चुनाव एक मुद्दा पर नइखन लड़ले आ हर बेर उनकर मैदान अलग होला आ उनुका खेल के नियम उहे होला जे ऊ चाहेलें. एक बेर फेरु ई कहाउत साँच होखे जा रहल बा. नरेन्द्र मोदी के दुसरका\nमध्य प्रदेश के नयका कांग्रेसी सरकार के मुख्यमंत्री कमलनाथ पद के किरिया लिहला का बाद पहिलके दिने खुलेआम कहलन कि बिहार आ यूपी के लोग आ के एहिजा के नौकरियन पर काबिज हो जात बा आ मध्य प्रदेश के लोग बेरोजगार रह जात बा. एहसे उनकर सरकार फैसला कइले बिया कि जवन उद्योग भा व्यवसाय\nअफगानिस्तान के हक्कानी नेटवर्क के वालिद जलालुद्दीन हक्कानी के मुअला के खबर आजु मंगल का दिने जारी भइल बा। बतावल जात बा कि ऊ ढेएर दिन से बेमार रहुवे आ अपना खूनी गिरोह के जिम्मेदारी अपना बेटा सिराजुद्दीन के दे के रखले रहुवे। वइसे सोशल साइट ट्वीटर पर @DrGPradhan के कहना बा कि ई सब\nनयी दिल्ली 19 अगस्त. कांग्रेस अध्यक्ष राहुल गांधी शनिचर का दिने अपना निकालल नेता मणिशंकर अय्यर के फेरु से अपना गोल में शामिल क लिहलें. गुजरात चुनाव का बेरा मणिशंकर नरेन्द्ग मोदी के नीच आदमी बतवले रहलें जवना का बाद कांग्रेस उनका के अपना गोल से बाहर निकाल दिहले रहुवे.अब सोशल मीडिया पर पढ़े के


नीबि - विकिपीडिया\nनीबि (बैज्ञा. नाँव: Azadirachta indica; संस्कृत: निम्ब; हिंदी: नीम) भारतीय मूल के एगो फेड़ हवे। बैज्ञानिक बर्गीकरण में ई महोगनी परिवार ( Meliaceae) के अज़ादिराचा (Azadirachta) जाति में आवे ला जे में एकरे अलावा एगो अउरी प्रजाति के फेड़ मिले ला। ई मूल रूप से भारतीय उपमहादीप आ कुछ अफिरकी देसन में पावल जाला। ई गरम जलवायु आ कुछ-गरम जलवायु वाला इलाका के बनस्पति हवे। ईरान के कुछ दक्खिनी दीप सभ पर भी ई उगावल जाला। ई पतझड़ वाला बनस्पति हवे जे जाड़ा के बाद फरवरी-मार्च में आपन पतई गिरा देला आ मार्च-अप्रैल में एह में नया पत्ता निकले लें; कुछ समय बाद फुलाला आ ओकरे बाद अप्रैल-मई में एह में फर लागे लें।\nहैदराबाद में एगो नीबि के पत्ता आ फूल\nजाति (Genus): Azadirachta\nप्रजाति: A. indica\nपरंपरागत भारतीय डाक्टरी आ इलाज के बिद्या सभ में, खासकर के आयुर्वेद में एहकरे पत्ता, फल, फल से निकले वाला नीबि के तेल, आ छाल के बिबिध बेमारी आ सेहत संबंधी समस्या सभ के इलाज करे में इस्तेमाल सैकड़न सालन से होखत आइल बा। खेती किसानी आ बागबानी में एकर इस्तेमाल प्राकृतिक कीटनाशक के रूप में भी होला।\nभोजपुरी संस्कृति में नीबी के देवी के निवास वाला फेड़ मानल जाला। खासतौर से देवी शीतला के विश्राम के अस्थान के रूप में पूजल जाला; एकरे पतई से एह देवी के पूजा होखे ला। एकरे अलावा पुरी में जगन्नाथ मंदिर में मुख्य देवता लोग के मूर्ती खास किसिम के नीबि के लकड़ी के बनावल जाले।\n↑ Barstow, M.; Deepu, S. (2018). "Neem". खतरा में प्रजाति सभ के आइयूसीएन लाल सूची. 2018: e.T61793521A61793525. doi:10.2305/IUCN.UK.2018-1.RLTS.T61793521A61793525.en.\n↑ "Azadirachta indica A.Juss". Plants of the World Online. Board of Trustees of the Royal Botanic Gardens, Kew. 2017. पहुँचतिथी 19 नवंबर 2020.\n↑ श्रीधर मिश्र (1971). भोजपुरी लोकसाहित्य (Hindi में). हिंदुस्तानी एकेडमी. पप. 67–.\n↑ कृष्णदेव उपाध्याय (1960). भोजपुरी लोक साहित्य का अध्ययन (Hindi में). हिंदी प्रचारक पुस्तकालय. पप. 200–202.\n↑ प्रतिभा आर्य (1997). महागाथा वृक्षों की (Hindi में). राधाकृष्ण प्रकाशन. पप. 47–. ISBN 978-81-7119-317-2.\nविकिमीडिया कॉमंस पर संबंधित मीडिया Azadirachta indica पर मौजूद बा।\nCaldecott, Todd (2006). Ayurveda: The Divine Science of Life. Elsevier/Mosby. ISBN 978-0-7234-3410-8. ओरिजनल से 29 दिसंबर 2010 के पुरालेखित. पहुँचतिथी 15 जनवरी 2011. Containsadetailed monograph on Azadirachta indica (Neem; Nimba) as well asadiscussion of health benefits and usage in clinical practice.\n"https://bh.wikipedia.org/w/index.php?title=नीबि&oldid=690970" से लिहल गइल\nLast edited on 8 मई 2021, at 05:33\nएह पन्ना पर आखिरी बेर संपादन 8 मई 2021 के 05:33 बजे भइल रहल।


अल्पसंख्यक – टटका खबर\nसरकार अब से ना बताई कि पुलिस में कतना मुसलमान\nकेन्द्र सरकार फैसला कइले बिया कि अब से पुलिस महकमा में मुसलमानन के गिनती के आंकड़ा जाहिर ना कइल जाई. बरीस 1999 में राजगे का सरकार का समय एह आंकड़ा के जारी करे के फैसला लीहल गइल रहुवे. खास बात बा कि एह तरह के आंकड़ा खाली मुसलमानने का बारे में दीहल जात रहुवे. दोसरा\nआतंकियन से मुकदमा हटावे पर लागल रोक के स्वागत कइलसि भाजपा\nउत्तर प्रदेश सरकार भिड़ल बिया कि जेल में बंद सगरी मुसलमान आरोपियन पर से मुकदमा हटा लिहल जाव. ओकर कहना बा कि एह लोग पर गलत मुकदमा दर्ज करावल गइल बा. इहाँ ले कि बम विस्फोट करावे के आरोपी आतंकियनो के रिहा करे में लागल बिया सरकार. शर्त अतने बा कि ओह आरोपी के अल्पसंख्यक\nपिछला जनगणना के आंकड़ा से धार्मिक आंकड़ा गायब बा\nशुक का दिने साल २०११ में भइल जनगणना के आधिकारिक आंकड़ा जारी कर दिहल गइल. एह आंकड़ा से धार्मिक आधार पर जनसंख्या के आंकड़ा जान बूझ के अलोप राखल गइल बा. काहे कि जानकारन के कहना बा अगर आधिकारिक आंकड़ा जारी होखी त अल्पसंख्यकन के जनसंख्या में तेज रफ्तार से होखत बढ़ोतरी आ हिंदूवन के